הוועדה לקידום מעמד האישה ולשוויון מגדרי, כנסת 25, פרוטוקול מספר 14, 2023-02-27 00:00

פנינה תמנו: בוקר טוב, היום ה-27 בפברואר 2023, ו' באדר התשפ"ג

פנינה תמנו:  אנחנו התכנסנו כאן לדיון חירום על העלייה המדאיגה במקרי רצח נשים, בהשתתפות שר הרווחה יעקב מרגי חברי וידידי, שאני גם בהזדמנות הזו, זו פעם הראשונה שאתה כאן בוועדה מאז שמונית להיות שר הרווחה, אני רוצה לברך אותך עם כניסתך לתפקיד, לא יכולנו לבקש שר רווחה יותר טוב ממך

פנינה תמנו:  אני יודעת שאין אומרים שבחו של אדם בפניו אבל כמי שהיה בבית הזה שנים ארוכות והתעסק בנושאים הרגישים ביותר בחברה הישראלית, אין לי ספק שאני כבר מוצאת שותף שרואה איתנו עין בעין את העובדה שכולנו שותפים לשליחות, בטח ובטח במאבק באלימות ורצח נשים

פנינה תמנו:       בשבוע שעבר אנחנו התעוררנו לבוקר שבו נרצחה אישה רביעית בפחות מחודש ימים

פנינה תמנו:  דמן של הנרצחות זועק אלינו להמשיך ולעסוק ביתר שאת

פנינה תמנו:  זו לא גזירת גורל, ואנחנו רואים פה את המשטרה, יש פה את משרד המשפטים ויש פה את הארגונים היקרים והנשים היקרות שפועלות, ויש פה גם את הצוותים שלך שפועלים, בטח בשנים האחרונות, באופן אינטנסיבי, לצד זה גם בדיונים שאנחנו עושים יש עוד הרבה מה לעשות

פנינה תמנו:      נמצאת כאן גם המנכ"לית של הרשות לקידום מעמד האישה וכמובן חברת הכנסת שרון ניר

פנינה תמנו:  אני גם רוצה לברך אותך המנכ"ל ינון שנכנסת לתפקיד כמ"מ מנכ"ל משרד הרווחה

פנינה תמנו:  אני יכולה להגיד לך אדוני השר, שבחלק מהדיונים אנחנו מבינים שכל המאבק והיכולת שלנו לסייע לנשים הוא בהחלט במעטפת הוליסטית תוך ראייה על שרשרת הרצף של הסיוע שנדרש לנשים שנמצאות בצל האלימות

פנינה תמנו:       אני יכולה לומר לך שלא כל הדברים יושבים על שולחנך, לדוגמת האזיקון האלקטרוני לגברים שפעם אחד פעם מפרים צווי הגנה, לגברים שהורשעו בעבר שהם פצצה מתקתקת, ואין ספק בכלל שהחיים קודמים לכל דבר אחר

פנינה תמנו:  פיקוח נפש קודם להכל

פנינה תמנו:  החוק עבר בממשלה הקודמת, בכנסת הקודמת בקריאה ראשונה

פנינה תמנו:  היו לי שיחות עם שר המשפטים וגם עם השר לביטחון לאומי, בתקווה ובסיוע שלך שבתוך שבוע-שבועיים ימים, אמר לי שר המשפטים, שהוא מתכוון להביא את זה לכנסת, ולהחיל על כך דין רציפות במטרה להתקדם עם הנושא הזה שזה באמת כלי מניעתי

פנינה תמנו:      לצד זה, בהרבה מאוד דברים שיושבים על שולחנך, ונמצאות כאן נציגות של נעמ"ת, של ויצ"ו, של קולך, של בת מלך, של הרבה מאוד ארגונים שמפעילים מקלטי נשים, הייתה לי פגישה איתך, אנחנו יודעים שנשים מחד לא יכולות לברוח עם ילדים שהם בגירים ועדיין הם קטינים וזה שם אותן במצב של משפט שלמה

פנינה תמנו:  נשים שיוצאות ממקלטים אין להם מספיק סיוע

פנינה תמנו:  אנחנו נמצאים עוד משנות ה-90 עם 8,000 שקלים כשאנחנו מבקשים, לא רק להכפיל, להגדיל ל-20,000 שקלים לפחות את המענק

פנינה תמנו:  זו הצעת חוק שכבר דיברתי איתך עליה ואנחנו כבר חתומות ואנחנו הנחנו ואין לי ספק שביחד נצליח לקדם את הנושא הזה

פנינה תמנו:       לצד באמת החוק שיזמה עאידה תומא סלימאן שהשתקמה ועבר, החוק שמחייב טיפול בגברים אלימים

פנינה תמנו:  בתי המשפט, שופטים שמבקשים תזכירים כרגע לא מקבלים את זה, אדוני המנכ"ל, כתוצאה מכך שקודם כל אנחנו מפרים חוק

פנינה תמנו:  צריך להבין משרד הרווחה כרגע וגם המשרדים האחרים שאמורים לקיים את החוק, מפרים את החוק

פנינה תמנו:  אנחנו ביקשנו מתווה, אני מקווה שאנחנו בתוך שבוע ימים כבר נצליח לסגור את המתווה הזה ולהתקדם הלאה

פנינה תמנו:      אני מעבירה את השרביט אליך, שר הרווחה, אלא אם כן תרצה לשמוע אחרים

פנינה תמנו:  חשבתי שבכל זאת לתת לאחרים להשמיע את דברם, אבל קודם כל הכבוד הוא לך לדבר

יעקב מרגי: קודם כל בוקר טוב, אין לי מניעה, כפי שסוכם עם המ

יעקב מרגי: מ

יעקב מרגי: מ

יעקב מרגי:  פה שלפחות ארגון אחד ניתן לו

פנינה תמנו: אז אנחנו נעביר לממ"מ להציג כמה מהנתונים ואני רואה שגם יש פה יתומים לנרצחות, הבת של רחל נמצאת איתנו ואנחנו נעביר לה עם לרה צינמן ארגון נרצחים ונרצחות אחר כך ונאפשר לכם לדבר

עידו אבנגר: תודה רבה גברתי, עידו אבגר ממרכז המחקר והמידע של הכנסת

עידו אבנגר:  אין לי נתונים חדשים ואני לא אגזול הרבה מזמנכם, אנחנו עוסקים בנושא הזה כבר שנים והתמונה בסך הכל חוזרת על עצמה

עידו אבנגר:  אני אציג תמונה כללית     

פנינה תמנו: תמונה עגומה

עידו אבנגר: עגומה בהחלט

עידו אבנגר:  בשנים האחרונות בממוצע יש שונות בין השנים בממוצע

עידו אבנגר:  אפשר לדבר על 26 נשים שנרצחו בכל שנה מאז 2015, וקרוב ל-60% מהנרצחות הן נשים ערביות שמהוות כ-20% מהאוכלוסייה

עידו אבנגר:  אז יש פה ייצוג יתר משמעותי

עידו אבנגר:  ועוד הבדל משמעותי בין יהודיות לערביות, בקרב הנרצחות היהודיות, פה אני מדבר על השנים 2022 כמעט כולן נרצחו על ידי בן משפחה, לרוב על ידי בין הזוג 60%, לעומת זאת בקרב הנרצחות הערביות רק ב33% מהמקרים יש חשוד שהוא קרוב משפחה, וברוב המשפחה בכלל כרגע אין חשוד, או למשטרה לא ברור מי ביצע את הרצח, התיקים לא פוענחו, שזה עוד הבדל מאוד משמעותי

עידו אבנגר:      נקודה אחרונה מבחינת הנתונים, ככלל, בשנים האחרונות כמחצית מהנרצחות כן מוכרות לשירותי הרווחה, לא בהכרח על רקע של אלימות במשפחה, לפעמים זה על רקע אחר לפעמים זה שנים קודם לכן

עידו אבנגר:  כשליש מהנשים הגישו תלונה על אלימות במשפחה בעבר, שוב, לא בהכרח בסמיכות לרצח אבל יש פה איזושהי מוכרות לרשויות

פנינה תמנו: או לרווחה או למשטרה, זה לא בהכרח למשטרה

עידו אבנגר: נכון

עידו אבנגר:  המשטרה והרווחה מפעילות ביחד ועדה משותפת, יש להם נוהל משותף שמנסה לעקוב אחרי נשים מאוימות בסיכון גבוה

עידו אבנגר:  מתקיים דיונים ברמות שונות

עידו אבנגר:  בשנת 2020 נמסר פה לכנסת שבכל רגע נתון נמצאות ברשימה כ-1,000 נשים מאוימות בסיכון גבוה

עידו אבנגר:      נקודה אחרונה לגבי מדיניות, אני בטוח שזה יעלה, הוועדה המשרדית לבדיקת רצח נשים שבעצם פועלת בהובלת משרד הרווחה, אני רוצה להגיד דבר אחד על מה שקרה שם שהשתנה ודבר אחד שטרם השתנה

עידו אבנגר:  הממשלה החליטה באוגוסט 2021 להרחיב את סמכויות הוועדה

עידו אבנגר:  בעבר היא דנה אך ורק במקרי רצח של נשים עי ידי בן זוגן, והסמכויות הורחבו כך שהיא דנה גם ברצח על ידי בני משפחה אחרים

עידו אבנגר:  אני לא יודע מה קרה בפועל, אני בטוח שמשרד הרווחה יוכל להתחיל לזה

עידו אבנגר:       ודבר אחד שלא השתנה זה הסיפור של הדיווח בין המשרדים

עידו אבנגר:  דיווח של משרד הבריאות לוועדה, בעצם לא מתאפשר בגלל סוגיות שקשורות של הפרטיות

עידו אבנגר:  יש תזכיר חוק כבר מ-2018 לתיקון חוק שזכויות החולה, אבל למיטב ידיעתי הנושא הזה טרם קודם

עידו אבנגר:  זה כמובן גם נידון הרבה בוועדה

פנינה תמנו: תודה רבה

פנינה תמנו:  לבקשת השר אנחנו קודם כל נציג את המצגת של משרד הרווחה

פנינה תמנו:  איילה מאיר מנהלת אגף בכירה שאנחנו מכירים אותה כאן בכנסת

פנינה תמנו:  בבקשה

איילה מאיר: (הצגת מצגת)     תודה רבה

איילה מאיר:  שלום, בוקר טוב

איילה מאיר:  אני אציג פה פעילות של הוועדה לבדיקת מקרי רצח

איילה מאיר:  הפורום הבין-משרדי לבדיקת מקרי רצח

איילה מאיר:  תודה למ

איילה מאיר: מ

איילה מאיר: מ עידו כי באמת הצגת חלק מהדברים שאני אציג אותם גם אבל אני אעשה את זה הכי מהר שאפשר כדי שנאפשר פה איזשהו דיון

איילה מאיר:       אני עומדת בראש הוועדה, בראש הצוות הבין משרדי, יושבים איתנו בוועדה הזו גם נציגי משרד הבריאות, נציגת משרד החינוך, נציג משרד העלייה והקליטה, נציג המשטרה כמובן, נציגי משרד הרווחה, ולכל דיון כזה מגיעים המחלקה לשירותים חברתיים המטפלת באירוע בין אם היא הכירה את המשפחה לפני הרצח וגם אם היא לא הכירה את המשפחה לפני הרצח

איילה מאיר:      הוועדה פועלת במסגרת שתי החלטות ממשלה החלטת ממשלה ראשונה משנת 2002 שבעצם מינתה את משרד הרווחה להוביל ועדה בין משרדית לבדיקת רצח נשים בידי בני זוג, וכפי שנאמר פה, באוגוסט 2022 הורחבו סמכויות הוועדה והוועדה דנה היום בכל מקרי רצח נשים בידי בני משפחה, לאו דווקא בידי בני זוגן

איילה מאיר:  אני כן אעיר כאן בסוגריים שההמלצה של הוועדה הבין משרדית לטיפול באלימות במשפחה הייתה להרחיב את הסמכויות של הוועדה לכל מקרי רצח במשפחה ולא רק למקרים של רצח של נשים

פנינה תמנו: כמו המקרה של נס ציונה ששם רצח מאוד קשה של האח

איילה מאיר: דווקא בנושא הזה אנחנו כן נדון מכיוון שזו אישה שנרצחה בידי אחיה

איילה מאיר:  אבל אם אח היה נרצח בידי אחותו לא הייתה לנו סמכות לדון

פנינה תמנו: לא, אני מדברת על אישה שנרצחה בידי אחיה

איילה מאיר: אז כרגע הסמכויות של הוועדה הן לדון בכל מקרה של אישה שנרצחת על ידי בני משפחה, אחים, הורים, דודים, גיסים, בני זוג כמובן

איילה מאיר:  רק אני אציין שהפורום הבין משרדי פועל תחת המטרייה של התוכנית הלאומית למניעה וטיפול באלימות במשפחה, תחת המטריה המקצועית שלו

איילה מאיר:       המטרה של הצוות זה בעצם ללמוד ביחד כל נציגי משרדי המשרדים השונים, נציגים שרלוונטיים לנושא של אלימות במשפחה ולמניעת רצח, ללמוד ביחד על הצעדים והפעולות שנעשו לפני הרצח, במקרה שהם היו מוכרים לרשויות השונות, ועל הפעולות שנעשו לאחר מכן

איילה מאיר:  מה שאנחנו כן גילינו בצורה די מובהקת, שככל שאנחנו אוספים מידע, גם אם הוא מידע שנמצא במקומות אחרים ושונים והוא לא שותף בין המערכות, אנחנו לומדים יותר טוב איך אנחנו יכולים לשפר תהליכים ואיך אנחנו יכולים לשפר רצף וממשקים

איילה מאיר:  ואני אדגים לכם ליותר מאוחר כל מיני פעולות שעשינו כתוצאה גם בהשראה של הוועדה הזאת

איילה מאיר:      קצת נתונים, אני אגיד פה שהנתונים פה נאספים על בסיס מידע שהמשטרה מעבירה לנו

איילה מאיר:  כאשר יש חשוד שהוא ממשי וודאי כשהחשוד הוא בן משפחה

איילה מאיר:  יכול מאוד להיות שיש נשים שנרצחו ואנחנו לא יכולים לדון בהם כי אנחנו לא יודעים מי החשוד, ואנחנו עוד לא יודעים אם החשוד הוא בן משפחה

פנינה תמנו: גרוש נכנס להגדרה של בני משפחה?     

איילה מאיר: בטח, בוודאי

פנינה תמנו: בן זוג נכנס גם אם לא היה נשוי?     

איילה מאיר: בטח

איילה מאיר:  גם בעבר, גם בהווה, ידועים בציבור, בני זוג, מערכות יחסים זוגיות כאלה ואחרות גם אם הן לא רשמיות פורמליות

איילה מאיר:  כפי שנאמר, אנחנו אוספים את הנתונים לגבי נרצחות שנרצחו על ידי בני משפחה אחרים אבל אנחנו התחלנו לדון בהם רק בחודשים האחרונים מאז שהורחבה סמכות הוועדה

איילה מאיר:      אני אתן לכם פה ממש טעימות

איילה מאיר:  כמה תוכניות שאנחנו גם פיתחנו וגם נמצאים בפיתוח שלהן ובהקמה שלהן, שהרבה מהן הן, אני לא אגיד בהשראה כי זו מילה חיובית מידי כשאנחנו מדברים על רצח, אבל הרבה מהן נגזרות מתוך תובנות ומסקנות שאספנו לאורך הרבה שנות בדיקה

איילה מאיר:  הזכירו פה את הנוהל הטיוב המשותף שיש לנו עם משטרה ישראל שאנחנו דנים ביחד, אנשי שטח ברמת המחוז, וגם לפעמים במקרים מסוימים ברמת המטות של המשרדים, ובמקרים פרטניים של נשים שמאוימות והמשטרה והרווחה מנסים ביחד למקד, לגבש, דרכי טיפול, דרכי הגנה

איילה מאיר:  גם אם אלו דרכי הגנה שהרבה פעמים נשים לא רוצות, לא מסוגלות, לא מוכנות, מתקשות, לשתף פעולה עם תוכניות ההגנה שאנחנו מציעים להן

איילה מאיר:  ואנחנו ביחד, מה שנקרא מיטב המוחות, מנסים במשותף למצוא דרכי הגנה נוספות ודרכי טיפול נוספים במסגרת אותו נוהל

איילה מאיר:      ממש בימים אלו מוקם צוות בין משרדי נוסף שוב יחד עם המשרד לביטחון פנים ויחד עם המשטרה, רווחה ומשטרה לגבי נשים, במקרים מורכבים, אגב לא רק נשים גם נערות צעירות קטינות, יש לנו נערות טעונות הגנה שנמצאות בסיכון מאוד מאוד גבוה, והרבה מהן במסוכנות גבוהה מתמשכת אנחנו קוראים לזה בחזקת מסוכנות

איילה מאיר:  זאת אומרת שגם אם הם יהיו במקלט ויש נשים שנמצאות במקלט הרבה מאוד זמן ואפילו לפעמים יותר משנה, מכיוון שברגע שהן יוצאות מהמקלט מהמקום המוגן הסיכון שלהן מאוד גבוה והן נמצאות לפעמים שנים תחת איום מתמיד, והצוות הזה אמור בעצם לגבש ביחד מעני הגנה נוספים מעבר למה שיש לנו היום, להיות יצירתי לצאת מהקופסה

פנינה תמנו: כשהנדבך הכלכלי הוא גם פקטור מאוד משמעותי ביכולת של אותה אישה לצאת מהמקלט, להסתגל, להתרחק מאזור הסכנה

איילה מאיר: נכון, אבל זה לא רק פחד כלכלי

איילה מאיר:  התלות הכלכלית היא בהחלט אחד מהחסמים שאנחנו רואים אצל נשים, בעיקר אצל נשים שמאוימות על ידי בני הזוג שלהן בעבר ובהווה

איילה מאיר:  הרבה פעמים התלות הכלכלית היא אחת מהחסמים, ואנחנו תכף נציג כמה וכמה תוכניות בהקשר הזה

פנינה תמנו: אדוני השר, אני אספר לך שכשרת העלייה והקליטה נוכחתי לדעת שיש מאות דירות עומדות ריקות של הדיור הציבורי באזורים פריפריאליים ועדיין וגם דירות ששופצו, ואני ביקשתי לייעד אותן לטובת נשים שבורחות מגבר מכה, יוצאות ממקלטים

פנינה תמנו:  כי מה הטענה שהם עומדות ריקות? שאף אחד לא רוצה את הדירות

פנינה תמנו:  אבל אני מאמינה שאין אישה שרוצה להציל את חייה ורוצה להתחיל חיים חדשים, שלא תהיה מוכנה לקבל דירה ציבורית וגם אם זה במשמורת

פנינה תמנו:  לעיתים זה לא לכל החיים, הן צריכות את הזמן, את השנה שנתיים שלוש לעמוד על הרגליים, לגדל ילדים בנחת

פנינה תמנו:  אז זה משהו שאני חושבת, שאנחנו יכולים לחלוטין לצבוע ולייעד

פנינה תמנו:  חשוב שתרוצי כי חשוב לנו גם שהשר ישמע אחריך לפחות עדות אחת

איילה מאיר: אני רוצה לומר שגם הקמנו מרכזי סיוע רב תחומיים, מרכזי חירום, עלומה, שזה אחד מהמענים פורצי הדרך, כדי לאפשר לנשים- - -     

פנינה תמנו: שניים כרגע?     

איילה מאיר: יש לנו כרגע שניים פעילים, ואחד בדרך

פנינה תמנו: כשהתוכנית הלאומית מדברת על ארבעה מרכזים?      

איילה מאיר: בשלב הזה ארבעה

איילה מאיר:  אנחנו בינתיים רואים את הממשות של המענה הזה, כמה זה היה חשוב וכמה בעצם דייקנו וקלענו לצורך שמאוד קיים

איילה מאיר:  הרבה נשים פונות בטלפון, מבקשות להתייעץ, רוצות להישאר אנונימיות, לא רוצות לפתוח תיק בשירותי הרווחה

איילה מאיר:  מגיעות, אנחנו מסייעים להן, נמצאים שם בשבילן, לפעמים גם ייעוץ משפטי מקבלות, לפעמים גם במקרים המתאימים גם ייעוץ פסיכיאטרי, ואנחנו מפנים אותן ונותנים להן את הצידה לדרך, וכבר כ-1,000 נשים מקבלות את המענה הזה, ואנחנו ממש מקווים להמשיך ולפתח אותו

איילה מאיר:       הקמנו מערך של כוננים ברשויות המקומיות גם תחת התקציב הייחודי של הוועדה הבין משרדית, כדי לאפשר מענים 24/7, סופי שבוע, לכל מצבי חירום בתחום אלימות במשפחה

איילה מאיר:  כמובן, את כל הכוננים האלה אנחנו מכשירים, אנחנו מלווים אותם בתהליכים שלהם

איילה מאיר:  וכמובן, הגברנו בצורה משמעותית את מערך ההשתלמויות והידע

איילה מאיר:       אחד מהתובנות והמסקנות שאנחנו מגלים גם באמצעות הוועדה לבדיקת מקרי רצח, שאין מספיק ידע

איילה מאיר:  ממש

איילה מאיר:  גורמי מקצוע שהאנשים האלה נמצאים תחת הרדאר שלהם, הם מגיעים אליהם, בין אם על רקע בקשה כלכלית, לא משנה, לכל מערכת, לאו דווקא מערכת הרווחה הרבה פעמים לא שואלים את שתיים שלוש השאלות הנדרשות כדי לדעת איפה האישה הזאת נמצאת ובאיזה מצב היא נמצאת, ואפילו גם לא שואלים את הגבר, הרבה פעמים אנחנו רואים שהגבר נותר מאחור

איילה מאיר:  ואם היינו שואלים עוד כמה שאלות ואולי מגלים איזשהו טפח נוסף, היינו יכולים להפנות ולעזור לנשים האלו

פנינה תמנו: איילה, האם את יכולה להגיד שאם לא התקציבים שהוקצו, והוקצו תקציבים בשנים האחרונות, אנחנו כן רואים התקדמות גם במימושם? האם מלוא התקציבים שיושבים במשרד הרווחה בתוכנית הלאומית ממומשים לטובת הנושא? כי אני יודעת שכ-80% מכלל מצבת כוח האדם שהתוכנית הלאומית אומרת הוא issue אבל יש לנו עדיין דרך לאייש, ושלא מוותרים על אף תפקיד, כי כל אחד כזה הוא מענה לאישה שנמצאת במצוקה מידית

איילה מאיר: אז קודם כל אנחנו לא מוותרים על אף תפקיד, ויעידו כל האנשים כמה נאבקנו אנחנו לקבל עוד תקציבים

איילה מאיר:  קיבלנו אבל לא קיבלנו את כולם עדיין

איילה מאיר:  אנחנו לא מוותרים על אף תפקיד

איילה מאיר:  אני יודעת שלפני שבועיים הוצגה כל הפעילות הנרחבת של הוועדה אז אני לא אחזור עליה, אבל כן אני אגיד שהורחבו הרבה מאוד תקנים לרשויות המקומיות

איילה מאיר:       אחת הבעיות שיש לנו, בקושי לאייש את כוח האדם, זה במשבר כוח אדם קיים לא רק בשירותי רווחה, בהרבה מאוד מערכות, בטח ציבוריות

איילה מאיר:  אז גם אנחנו מתמודדים עם זה ואנחנו לא מוותרים על אף תפקיד כזה, ואני כן גאה לומר שבתחום אלימות במשפחה, באופן יחסי גם לתחומים אחרים, אנחנו כן מצליחים לגייס אנשים

איילה מאיר:  המומחיות נמצאת בעיקר במערכת הציבורית, במערכת שירותי הרווחה, והרבה מאוד אנשים רוצים להשתלב בתחום הטיפולי הזה

איילה מאיר:      רק עוד ממש כמה דוגמאות, אני חושבת שהן חשובות

איילה מאיר:  כל הנושא של טיפול בגברים, שאני יכולה להעיד כאחת שנמצאת הרבה מאוד שנים בתחום הזה ועובדת הרבה שנים במשרד הרווחה ובתחום הזה ספציפית, אני יכולה להגיד שזה היה אחד החללים או החורים השחורים המאוד מאוד גדולים לאורך השנים שלא הצלחנו, לא הצלחנו לגייס מספיק גברים, לא הצלחנו לטפל במספיק גברים, לא הצלחנו להביא אותם אלינו, לא מספיק הצלחנו

איילה מאיר:  ובאמצעות תקציבים ייחודים של הוועדה הבין משרדית הצלחנו להוסיף תקנים ייעודים ספציפיים ייחודיים, צבועים, לנושא של טיפול גברים

איילה מאיר:  יצרנו תהליכי הכשרה מאוד מקיפים בכל הארץ, המטפלים בתחום של גברים

איילה מאיר:  כרגע יש לנו שתי דירות טיפוליות לגברים מורחקים בצווי הגנה על מנת לתת להם קורת גג מידית, ומעטפת טיפולית כדי למתן את המסוכנות בשלב הזה

פנינה תמנו: שלא תהיה תמות נפשי עם פלשתים, ברגע שהם מאבדים את הבית, אז הם אומרים איבדתי הכל

פנינה תמנו:  עכשיו, אחד החוקים שיושבים זה לא יכול להיות מצב, ולרה צינמן מכירה את זה כי שנים אני מדברת איתך ואחרות, שגבר שרצח מקבל מחצית מהדירה המשותפת ומהרכוש המשותף, הוא יושב בכלא, היתומים - - -     

דבורה ביטון: העלנו הצעת חוק כבר קיבלנו- - -     

פנינה תמנו: זו הצעת החוק שלי במקור מ-2018 אחר כך הגישו גם קרן ברק וחברת הכנסת עאידה תומא סולימאן והעברנו להם את זה בכנסת הקודמת, בטרומית

פנינה תמנו:  ואני אגיד לך, זו סיטואציה שיתומים לא יכולים לחזור לבית, לא יכולים למכור את הדירה, לא יכולים להשכיר את הדירה כי יש מענות וטענות לרוצח

פנינה תמנו:  צריך לקחת לו את כל הרכוש המשותף

פנינה תמנו:  אני מאמינה לא רק בדירה, אבל כרגע מה שיושב הוא הסיפור של הדירה המשותפת, אני בטוחה שיהיו גברים שלא ירצחו אישה בגלל שהם הולכים לאבד את הדירה שלהם

דבורה ביטון: פנינה, היום אם יש גזר דין, אז כן זה קורה היום

פנינה תמנו: זה לא נכון

פנינה תמנו:  זה לא נכון, עושים הסדרי טיעון שמורידים להם מרצח להריגה כדי שיוותרו על הדירה, זה הסיפור נמצאת פה היועצת המשפטית

פנינה תמנו:  אבל זה לא לוויכוח

פנינה תמנו:  זו המציאות שקיימת ואני מאמינה שנצליח להביא את החוק הזה, ושאף גבר שרצח לא יקבל שקל

פנינה תמנו:  תודה לך איילה, אנחנו עוד נחזור, מצטערת שאני קוטעת

פנינה תמנו:  נמצאת כאן איתנו אריאל בר, מגייסת משאבים ופועלת לשינוי חקיקה, אבל בעיקר הבת של רחל אייזנשטט שנרצחה לפני שנה וחצי

אריאל שרון: היי לכולם, אני רגע חוזרת למה שאמרת קודם בנושא הרכוש, כי זה מאוד מאוד חשוב

אריאל שרון:  גבר מאבד את הזכות שלו לרשת רק בהרשאה

אריאל שרון:  אני לא רוצה להגיד לכם כמה זמן אנחנו נמצאים עד שאנחנו מגיעים למתן הרשאה ושלאחריה יש ערעור

אריאל שרון:  אנחנו לא מדברים על ימים ולא על חודשים, אנחנו מדברים על שנים

אריאל שרון:  בזמן הזה אנחנו נשארים להתמודד עם כל הדבר הזה, כשבעצם ידינו כבולות בגלל החוק

אריאל שרון:  יש את עניין חוק הירושה הרצחת וגם ירשת, שהוגש עשרות פעמים לכנסת

אריאל שרון:  כל הנושא של חוק הממון שחברת הכנסת אז בזמנו גם הגישה ולא נעשה עם זה שום דבר

אריאל שרון:       זה רכוש, נכון, אבל המחיר שאחר כך משלמים על זה, גבר רוצח היום מקבל את כל הזכויות שלו

אריאל שרון:  והוא יכול לעשות בזמן הזה מה שהוא רוצה, הברחת נכסים אם אין מי שיפעל דיספוזיציה בשביל למנוע ממנו את הדבר הזה, הוא יכול לתת ייפוי כוח לצד ג', ולעשות ככל העולה על רוחו והכל בחסות החוק, וזה משהו שחייב להיעצר

אריאל שרון:  זה בלי קשר למה שרציתי להגיד בהמשך למה שאמרת

אריאל שרון:      אני כתבתי כי קצת קשה לי להגיד את הדברים

אריאל שרון:  אמא שלי רחל נרצחה בידי גבר אשכנזי, מלומד, מהנדס בכיר, קצין נפגעים בצה"ל

אריאל שרון:  איך יכול להיות? עובדה

אריאל שרון:  אני במשך שנה וחמישה חודשים שואלת את עצמי מה יכולנו לעשות כדי למנוע את זה? אני שואלת את עצמי את אותה השאלה בכל פעם שאני מקבלת מבזק כזה שמודיע כי נמצאה גופת אישה, והחשד הוא רצח

אריאל שרון:  ממשיכה לחשוב על זה כשמתבהרים הפרטים הראשונים, אני מיד חושבת איך עולמות ומעגלים שלמים קורסים באחת לתוך תיהום פעורה, אני גם מיד יודעת עם מה המשפחות יצטרכו להתמודד

אריאל שרון:       כמתנדבת בארגון משפחות נרצחים נרצחות, אני משתדלת להגיע למשפחות בשבעה למרות הקושי האדיר שלי להכיל את זה, ואני שומעת פרטים מזעזעים, כמעט תמיד היה אפשר למנוע, כמעט תמיד היו התראות כאלו ואחרות

אריאל שרון:  מה אנו כמדינה עושים עם זה? איך אנחנו פועלים לעצור את המגיפה הזו? אני שומעת אין סוף סיסמאות של גורמים כאלה ואחרים אך אני לא רואה שנוקטים פעולה חד משמעית

אריאל שרון:  האני מאמין שלי בתוך החושך הזה הוא שצריך לקחת את המגיפה הזו ולפרוט אותה לקטן קטן

אריאל שרון:  לקחת כל סוג ואופי של רציחות ולתת את המענה המדויק והמתאים

אריאל שרון:      לא ייתכן שחוק האיזוק האלקטרוני יתגלגל כל כך הרבה פעמים בטענות הזויות כאלה ואחרות, לא ייתכן שאישה מתלוננת או שיש צו הרחקה ואף אחד לא אוכף זאת מול הגבר בחשש לפגוע בפרטיותו

אריאל שרון:  לא ייתכן שבן גביר יפעל לשטוף את הרחובות בנשים כדי לטפל בטרור אך יחשוף נשים למעשי רצח נוספים

אריאל שרון:       אני פה כאישה, כאמא לבנות, כאחות לאחיות, כחברה לחברות, מוצאת את עצמי מפוחדת עד אימה מהיום הבא

אריאל שרון:  וככה כולנו צריכים להרגיש, כי המגיפה הזאת לא מבחינה בגילאים, מגזרים, שכבות סוציואקונומיות ואמונות

אריאל שרון:  היום זה אצלי בבית, מחר זה אצל כל אחת ואחת מכן

אריאל שרון:  כולנו חייבים לעצור את סדר היום הציבורי, את הדיונים על פסקת ההתגברות וחוק דרעי, ולתת פתרון למצב החירום הזה במדינה באופן מידי

פנינה תמנו: תודה רבה אריאל, זה לא מובן מאליו שאת נמצאת כאן, והרבה מאוד נשים אמיצות שבעל-כורחן נאצלות לחשוף את סיפורן האישי ולהיות כאן בוועדה וגם בכנסים האחרים כדי להשמיע זעקה למען שאחרות לא חלילה, תירצחנה

פנינה תמנו:  אז תודה רבה לך

פנינה תמנו:  אדוני השר, אני יודעת שאתה גם באמת הגעת לוועדה בהתראה מאוד מאוד קצרה

פנינה תמנו:  על כך אנחנו מברכים אותך, תודה שאתה איתנו

פנינה תמנו:  אני מעבירה לך את זכות הדיבור כי אתה צריך עוד מעט לזוז, אבל יישאר איתנו המנכ"ל וצוות המשרד שלך

יעקב מרגי: שלום לכולם, ברשות יושבת הראש, חברי הוועדה, חברת הכנסת לשעבר שולי, מנכ"ל המשרד, אורחים נכבדים

יעקב מרגי:  הסוגייה הזאת כמו הרבה סוגיות חונות בסוף בסוף במשרד הרווחה

יעקב מרגי:  אבל אפשר לצאת לידי חובה ולטפל עכשיו בנקודת הקצה

יעקב מרגי:  נקודת הקצה שאליה הגעתי זה לדבר על הצעת החוק שחוקקה בקדנציה הקודמת

יעקב מרגי:  אבל לפני כן אני רוצה לומר, זה חוזר על עצמו כחוט השני כמעט בכל הסוגיות שאנחנו במשבר בחברה הישראלית

יעקב מרגי:  אנחנו אלופים בלטפל נקודתית בבעיה מסוימת, אנחנו לא יודעים לטפל בה בצורה הוליסטית רב מערכתית

יעקב מרגי:  אני שמעתי עכשיו את הדוברים וזה כמעט מדע ידוע מראש

יעקב מרגי:      לצערי הרב, אנחנו לא עושים את מה שצריך לעשות, אפשר לבנות בית חולים מתחת לגשר ולטפל אחרי זה, ונעשה את הטיפול ונשפר את הטיפול, התקדמנו, ונוסיף עוד מענים לטפל בנשים שעברו במשפחות את הטראומה המזעזעת הזו, או את הגברים שעדיין לא מטופלים, לצערי הרב

יעקב מרגי:  אבל לפני כן, אנחנו כמחוקקים, גם ממשלה גם חברי הכנסת, צריכים להוביל טיפול מערכתי, רבותיי

יעקב מרגי:       אמרת חסרים נתונים

יעקב מרגי:  נעשו מחקרים? האם אנחנו יודעים לעשות מניעה? הרי אפשר במחקרים, בחלק גדול, לצפות את העתיד במה שיקרה בדור השני ובדור השלישי

יעקב מרגי:  נעשה משהו? יש התראות? יש טיפול מוכוון על ידי המערכות השונות במדינת ישראל?     

פנינה תמנו: חברות הכנסת, השר מדבר כדאי מאוד להקשיב לו

פנינה תמנו:  תודה

יעקב מרגי: לצערי הרב, זה לא נעשה

יעקב מרגי:  ואני חושב שאם אנחנו גם החברה האזרחית, גם חברי הכנסת, גם אני לא פוטר את עצמי, אנחנו עוד נתכנס על המענים שאנחנו נותנים וניתן להם עוד חיזוקים, אבל צריכה להיות כאן מערכה משותפת, ואני קורא לזה מערכה משותפת

יעקב מרגי:  מערכת החינוך, מערכת הבריאות

יעקב מרגי:  יש תמרורי אזהרה שנדלקים בשרשרת החיים של המשפחות האלה

יעקב מרגי:  אנחנו נחשפים אליהם כשזה נגמר ברצח מזעזע איום ונורא

יעקב מרגי:  לכן זה הקטע, אני זורק את זה לחלל האוויר גם אליי לתוך המשרד, אבל גם לכל הגורמים מסביב, כי בסוף בסוף אנחנו מקבלים את התוצאה בסוף, ועם התוצאה הזו אנחנו צריכים לטפל כמשרד הרווחה והביטחון החברתי

יעקב מרגי:      אני רוצה להתייחס ככה

יעקב מרגי:  הצגת את הסוגייה הזאת של הדיור לנשים, אכן אני חושב שזו איוולת בזמן שיחידות דיור כאלה נמצאות ריקות ולא ניתנות

יעקב מרגי:  אני פניתי לשר השיכון בשבוע שעבר בסוגייה הזו אני מקווה שנקבל מענה

יעקב מרגי:  אני רוצה לומר, נגעתי בסוגייה של מחקרים, אני חושב שכן צריך לעשות מחקר בסוגייה הזו ואני חושב שהוועדה צריכה לדרוש את המחקר לזה

יעקב מרגי:  צריך משאבים לכך, צריך להקצות משאבים כדי לקיים את המחקר הזה, אנחנו בתוצרים של המחקר הזה נדרוש לתת מענים כבר בשלבים מוקדמים יותר

יעקב מרגי:       רבותיי, הסוגייה שאני באתי להתייחס אליה במיוחד, כי יש לי פה צוות, המנכ"ל יכל לתת מענה לדיון הזה כנ"ל הצוות המקצועי

יעקב מרגי:  חוקק חוק בכנסת הקודמת, רבותיי הייתי שנים רבות בשולחנות האלה ובחדרים האלה

יעקב מרגי:  לעיתים אנחנו, אצה לנו כהדרך לחוקק ,וזורקים את זה העיקר עברנו, הנה חוקקנו סימנו וי, וזה מגיע לכלל לידי ביצוע וזה לא מיושם

יעקב מרגי:  וזה קורה המון פעמים

יעקב מרגי:  יש חוקים שהפכו להיות אות מתה בספר החוקים במדינת ישראל

יעקב מרגי:  יש חוקים שמחכים לכתיבת תקנות שנים רבות אבל רק הבאתי כדוגמא

יעקב מרגי:       במקרה הזה, רבותיי, ואני פונה אליכם מה שיוחלט כאן זה מה שיהיה

יעקב מרגי:  אני פונה לשכל הישר

יעקב מרגי:  אפשר להיות צודק ואפשר להיות חכם

יעקב מרגי:  אתם כולכם סביב השולחן, גם אני חושב, שהלוואי ויכלנו לעשות זאת שהמשרד יבצע את המשימה הזו של טיפול בגברים אלימים על פי החוק

יעקב מרגי:  יש קושי אמיתי, יש תת איוש בכל מקצועות הרווחה, יש בריחה של עו"סים למגזר הפרטי ולעמותות

יעקב מרגי:  עבודה סוציאלית הפכה להיות מקצוע מטפל, וממזמן לא עבודה אדמיניסטרטיבי

יעקב מרגי:  אני כן מחויב להיכנס לסוגיה הזו ואני אומר לכם זה אחד הקשיים שגיליתי במשרד שלנו, אני כן הולך לפתוח את - - - העיסוקים, אני כן הולך לפתוח את תנאי הסף

יעקב מרגי:       לא על כל דבר אני צריך עו"ס, לא כל מטפל צריך לעבור שנתיים וחצי שלוש באקדמיה

יעקב מרגי:  צריך ללמוד מחדש, לעשות ניתוח עיסוקים כדי לשחרר את הפלונטר

יעקב מרגי:  אנחנו במצוקה אמיתי

יעקב מרגי:  אנחנו לא מצליחים לתת מענה, לא מיטבי, סביר, כמעט לא אנושי, לאוכלוסיות הכי קשות שזקוקות לנו

יעקב מרגי:  וזו הסוגייה

יעקב מרגי:  למה אני מספר את הסיפור של המצוקה הזו? כי זה נוגע לחוק הזה

יעקב מרגי:  יש אפשרות להוציא אותו מיד לפועל במיקור חוץ, כי רק שם אני יכול לשלם את השכר הגבוה לעו"סים ולמטפלים, כדי ליישם זאת במשרד הרווחה, אני צריך כ-40 תקני כוח אדם, שגם אם אני אקבל אותם מהאוצר, אני לא אצליח לאייש אותם, ותקראו לי כאן בכל חודש לוועד, ואני אומר לכם לא הצלחתי לגייס

יעקב מרגי:  השאלה אם אנחנו רוצים להיות צודקים או להיות חכמים

יעקב מרגי:       אני קורא לכם בואו נשחרר את הפלונטר, אני מוכן להיכנס לפעולה מיד

יעקב מרגי:  המכרז מוכן, אנחנו נוציא זאת למיקור חוץ קודם בתחילה, תוך התחייבות שאם סוגיית כוח האדם במקצועות הרווחה הטיפוליים תיפתר, נקלוט את זה בתוך המשרד, אני מעדיף שהמשרד יעשה את זה

פנינה תמנו: אדוני השר אבל מפריטים לך את המשרד

פנינה תמנו:  מפריטים לך את התקנים, מדברים על 30 תקנים אדוני השר

יעקב מרגי: את צודקת

יעקב מרגי:  אני רוצה כרגע לטפל בבעיה האמיתית שזועקת כאן בטיפול בגורמים האלימים

יעקב מרגי:  האישה היא הקורבן, המשפחה היא הקורבן, כולם משלמים מחיר חוץ מהגבר

יעקב מרגי:  למה? בואו נעצור את השרשרת הזו

יעקב מרגי:  אני חושב שצריך לשחרר את הפלונטר, אני אומר לכם את האמת, אם אני לא אקבל מענה מהאוצר ולא אדע שאני יכול לאייש את התקנים האלה, אני, עם כל הכאב והצער, אני אוציא זאת למיקור חוץ כי אני לא רוצה להפקיר את הזירה הזאת, זה במשמרת שלי

יעקב מרגי:       רק לידיעה, אני רואה פה את הגברת מנפגעי זכויות עבירה, אני חוקקתי

יעקב מרגי:  אני הייתי שותף לחקיקה של זכויות נפגעי עבירה

יעקב מרגי:  אז אני בא ואומר לכם, צריך לעשות זאת ובמיידי

יעקב מרגי:  צריך להיות חכמים ולא צודקים במקרה הזה

יעקב מרגי:  על מזבח ההפרטה כרגע- - -     

פנינה תמנו: שזה תוך זמן קצר יש שזה הופך להיות תקנים קבועים

יעקב מרגי: אני רוצה להתמקד

יעקב מרגי:  קודם כל במיקור חוץ, אנחנו יכולים לגייס את כוח האדם הזה כי הוא יקבל את התמורה הנאותה, במסגרת שירות המדינה לא יהיה

יעקב מרגי:  רציתי לומר לכם רבותיי, 750 דיונים כיו"ר וועדת חינוך, משרדי ממשלה כושלים בביצוע

יעקב מרגי:  אם אתם עדיין קנאים לקטע הזה, הנה אני האדם החברתי שבא עם דעות חברתיות ואומר לכם, אם אתם חושבים שמשרדי ממשלה יודעים לבצע באיכות גבוהה אתם טועים טעות חמורה

יעקב מרגי:  משרד ממשלתי תפקידו לקבוע מדיניות, לתקצב, פיקוח ובקרה

יעקב מרגי:  תפסיקו עם הדווקנות הזו, אנחנו שילמנו ומשלמים מחירים עדיין בחלק ממערכת החינוך בגלל הדווקנות הזו

מירב בן ארי: אתם פשוט שיבשתם את השירותים האלה וחירבתם אותם עשרות שנים

יעקב מרגי: גברתי אל תפריעי לי, תכבדי את עצמך אל תפריעי לי כי אני אמנה לך מה את עשית במשמרת שלך

יעקב מרגי:  גברתי, תני לי אני בא בידיים נקיות, אל תעשי פוליטיקה על רצח נשים

יעקב מרגי:  תני לי לדבר

יעקב מרגי:  אל תפריעי לי, תכבדי את עצמך

מרב מיכאלי: רצח נשים זה פוליטיקה

יעקב מרגי: חצופה, תכבדי את עצמך

מרב מיכאלי: אתה לא תספר לי על רצח נשים ואני אודיע לך שרצח נשים זה פוליטיקה ממדרגה ראשונה

יעקב מרגי: שלך בלבד

מרב מיכאלי: וממשלה שלא מוכנה להכיר בשוויון של נשים שלא תתפלא שנרצחות אצלה יותר נשים במשמרת

מרב מיכאלי:  זה תמיד היה פוליטיקה וזה תמיד יהיה פוליטיקה

פנינה תמנו: חברת הכנסת מיכאלי את לא יכולה להאשים אותו בפוליטיקה על רצח של נשים, דווקא את השר מרגי אי אפשר

פנינה תמנו:  אני מצטערת, אני מבקשת לשים שניה בצד את הפוליטיקה, זה דיון חירום

יעקב מרגי: אני זועק זעקה את מביא לי פוליטיקה? את לא מתביישת?     

מרב מיכאלי: אני מאוד מצטערת אי אפשר לשים בצד את הפוליטיקה

פנינה תמנו: השר נאות להגיע לכאן, אני מבטיחה שיגיע זכות הדיבור שלך

מרב מיכאלי: השר ברמה האישית הוא איש יקר עם כוונות טובות

מרב מיכאלי:  הפוליטיקה שהוא משותף לה, היא פוליטיקה שמדירה נשים, שלא מוכנה לראות אותן כשוות ושגורמת להם לשלם מאוד יקר כולל בחייהם

יעקב מרגי: תזמיני אותי לדיון על הדרת נשים אני אדבר, כרגע אל תשימי את זה על הכתפיים של הנרצחות

יעקב מרגי:  זו חוצפה לעשות את זה

מרב מיכאלי: אני לא שמה את זה על הכתפיים של הנרצחות, אני שמה את זה על הכתפיים שלך ושל הממשלה שלך ושל הממשלות הקודמות שהיית חבר בהם

מרב מיכאלי:  ממשלות של ארבעים שנה שהיית מנהל פה

פנינה תמנו: חברת הכנסת מיכאלי אני אומר כזה דבר

פנינה תמנו:  אני רוצה לעשות הפרדה

פנינה תמנו:  בין ייצוג של נשים לבין נשים שנרצחות

מרב מיכאלי: את טועה

פנינה תמנו: סליחה סליחה, גברתי

פנינה תמנו:  אני היו"ר של הוועדה

פנינה תמנו:  אני לא רוצה להכניס כרגע את מיעוט נשים מנכ"ליות ועשינו על זה גם דיונים, את העובדה שאין שרות, את העובדה שבקושי יש חברות כנסת מהקואליציה, אני שמה את זה בצד מבחירה

מרב מיכאלי: הבחירה מוטעית

פנינה תמנו: סליחה הבחירה היא שלי

פנינה תמנו:  את לא תחליטי איך אני עושה את הדיון

מרב מיכאלי: אי אפשר להפריד

פנינה תמנו: אני קוראת לך קריאה ראשונה

פנינה תמנו:  את לא תחליטי בשבילי איך אני מנהלת את הדיון

פנינה תמנו:  אני רוצה לדעת, אדוני השר, שאתה מחויב שאנחנו לא יורדים בתקציב

פנינה תמנו:  ביום שישי אתם ישבתם, אתם הצבעתם על תקציב המדינה, אני רוצה לדעת שהתוכנית הלאומית היא בראש סדר העדיפויות בתקצוב שאנחנו עולים למעלה בתקצוב שלה ולא יורדים

פנינה תמנו:  אני רוצה לדעת שמתווה הטיפול בגברים אלימים יוצא לפועל בזמן הקצר ביותר, לזה אני רוצה שנתייחס פה היום

יעקב מרגי: תודה יושבת הראש

יעקב מרגי:  תקשיבו רבותיי, באמת בואו נתמקד בסוגייה הזאת

יעקב מרגי:  הזכרת תקציב, אני אומר לכם שהתוכנית היא במרכז סדר העדיפויות של המנכ"ל

יעקב מרגי:  המנכ"ל גם מתקצב זאת לא רק אם יש חסר, יתקצב גם ביתר

יעקב מרגי:  אני רוצה לבשר כאן סביב השולחן הזה שאנחנו המשרד הראשון יחד עם משרד הביטחון שסגרנו חתימה על תקציב המשרד, כבר ביום שלישי רביעי חתמנו

יעקב מרגי:  בשלישי סיכמנו ברביעי חתמנו בגלל שלראשונה קיבלנו הגדלה מאסיבית לתקציב הרווחה

יעקב מרגי:  לא היו סכומים כאלה אף פעם בתוספות תקציביות של מיליארד בכל שנה

יעקב מרגי:  מיליארד תוספת כל שנה לשירותי הרווחה

פנינה תמנו: אדוני השר, האם נצליח להגדיל?     

יעקב מרגי: לא לא, אני אענה לך, כרטיסי מזון לא במשרד שלי

קריאה: בטח שלא אצלו

שרון ניר: אפשר רק שאלה אחת?     

יעקב מרגי: סליחה, אני לא משרד שאלות יש יושבת ראש פה

פנינה תמנו: שרון אני אתן לך, שניה

פנינה תמנו:  אני רואה פה שורה של אנשים שפוקדים כל הזן את הוועדה

פנינה תמנו:  למה שלנו חשוב יחד עם הארגונים זה לדעת שהתקציבים של התוכנית לא נפגעים, שאתה, אדוני השר, אני דיברתי איתך מ-8,000 ל-20,000 שקלים להעלות לאותן נשים שיוצאות ממקלטים, זו החלטה פשוטה, מדובר על מאות נשים בודדות

פנינה תמנו:  דיברת כבר עם שר השיכון, אם נצליח לשריין דירות ציבוריות לנשים שבורחות משם ומתחילות את החיים שלהן, כבר דיינו

קריאה: איפה יש דירות ציבוריות?     

פנינה תמנו: יש יש דירות ריקות

פנינה תמנו:  כשרת העלייה והקליטה אני יכולה להגיד לך בדיוק איפה

פנינה תמנו:  ספציפיות

פנינה תמנו:  אני אישית, בחילוץ של עולי אוקראינה שיפצנו דירות שעומדות ריקות ואף אחד לא רוצה אותם

פנינה תמנו:  אני חושבת שאם נעשה מספר צעדים מעבר לגופי האכיפה ואלו צעדים שאני מאמינה שהייתי רוצה לשמוע שאתה מחויב להם ביחד איתנו

יעקב מרגי: סוגיה של טיול בגברים אלימים אמרתי אני מחויב ואמרתי לך את זה בשיחה בפגישה שהייתה

יעקב מרגי:  התוכנית תצא לפועל גם אם תצא פה מחאה שזה לא במשרד, אני אוציא אותה כי זה עומד לנגד עיניי

יעקב מרגי:  שקודם כל תיושם

יעקב מרגי:  אני אשקיע בה, ואם צריך להוסיף תקציב נוסיף תקציב

יעקב מרגי:  אין בעיה של תקציב

יעקב מרגי:  אם מישהו חושב שזו בעיית תקציב, לא

יעקב מרגי:  יש לנו בעיה של כוח אדם ולכן אנחנו עושים זאת במיקור חוץ ובמיידי כדי לצאת

יעקב מרגי:       אבל שוב, רבותיי, אנחנו שוב עוסקים באותו בית חולים מתחת לגשר הרעוע

יעקב מרגי:  אני קורא וחוזר, וחוזר וקורא לכל המערכות להציב סנסורים

יעקב מרגי:  אנחנו יכולים למנוע חלק גדול מהרציחות האלה אם נציב סנסורים בכל המערכות

יעקב מרגי:  המערכות המשפחתיות, בריאות, חינוך

יעקב מרגי:  אנחנו יודעים זאת, המערכות צריכות לדעת לייצר איזה שיח

יעקב מרגי:  אני רק לפני כשבועיים שלושה הייתי במכללת מיכל סלע

יעקב מרגי:  זה מיזם אדיר של אחותה של מיכל- -      

פנינה תמנו: נכון, שהנציגות נמצאות איתנו כאן היום

יעקב מרגי: - - שהקימה מיזם חשוב בתמיכת גוגל כבר כמה שנים

יעקב מרגי:  בכל שנה שבעה סטרטאפים שעוסקים באלימות במשפחה ורצח נשים

יעקב מרגי:  רבותיי, זה מדע כמעט ידוע אפילו

יעקב מרגי:  אני אומר, צריך את המחקר כדי שיהיה לנו לנגד עינינו, צריך לכתוב אות ולשים אותו, צריך להקים מערך שיתוף פעולה של כל משרדי הממשלה

יעקב מרגי:       אני רוצה לסכם, בסוגיה שבאתי אליה ובאתי להצהיר את זה לוועדה במלוא הכנות, במלוא העוצמה, שהחוק ייושם במיידי, במיקור חוץ

יעקב מרגי:  במקביל אנחנו עושים הכל כדי לפתור את בעיית כוח אדם בשירותי הרווחה

יעקב מרגי:  אני לא מעניין אותי ענפים אחרים

יעקב מרגי:  אם זה תלוי בי, אני הולך לגעת בניתוח עיסוקים ברווחה

יעקב מרגי:  אנחנו ארכאים, מדינה שמפותחת בתחומים מסוימים ושמרנים בתחומים

יעקב מרגי:  מה שנכתב, תנאי סף שנכתבו לפני ארבעים שנה אנחנו קנאים ודווקנים אליהם ונתקעים בצדקנות הזו, אני חושב שצריך לנתח את זה מחדש, לא לפגוע ברמה אבל לנתח מחדש

יעקב מרגי:  בשירותי הרפואה עשו זאת ויודעים לעשות את זה, אין שום סיבה שאנחנו בשירותי הרווחה לא נעשה את זה

יעקב מרגי:  אנחנו נשתף פעולה יחד עם הארגון של העובדות הסוציאליות ואני מודה להן בהזדמנות הזו, שהם אישרו את השביתה שהייתה צריכה להיות היום

יעקב מרגי:  אני מקווה שתהיה הידברות טובה עם ההסתדרות והאוצר וזה ייגמר

יעקב מרגי:       לכן רבותיי וגבירותיי כמובן, אנחנו מחויבים, אם באתם לשמוע את המחויבות של המשרד, אנחנו מחויבים לחוק שחוקק בקדנציה הקודמת

יעקב מרגי:  אני כן אומר לחברי הכנסת, לפני שאתם משחררים את החוק לקריאה שניה ושלישית תבדקו שאכן הוא ישים

יעקב מרגי:  במקרה הזה אני אקח אותו, יכולתי להצטדק ולומר לא מיישם אותו הפתרון הוא אני עוקף את המגבלה של השלטון המקומי, והתקנים שלא יכולים לגייס, בצדק

פנינה תמנו: תוך התחייבות לתקנים קבועים בהמשך?     

יעקב מרגי: תראי, אם אני אדע שאני יודע לגייס אותם, אני אקח אותם ואני אגייס אותם

יעקב מרגי:  ואני יודע לגייס אותם

יעקב מרגי:  ולכן אני אומר קודם כל אנחנו נשחרר את הפלונטר, נוציא את זה במיקור חוץ ועוד היד נטויה

יעקב מרגי:  אנחנו משתפרים, המשרד השתפר קודם, נעשו דברים חשובים, התפתחה שפה, אנחנו יודעים לטפל

יעקב מרגי:  אבל לא ייתכן שאנחנו ממוקדים כולנו בנשים, במשפחות האלה ולא בגברים האלימים

יעקב מרגי:       תודה רבה לכולם אני מתנצל שאני הולך לסבלותי אבל נמצא כאן מנכ"ל משרד הרווחה, אני חושב שהוא אחד המנכ"לים הטובים שיש במשרדי הממשלה, הוא מתוך המערכת, הוא מכיר את המשרד, יש פה נבחרת טובה שעושה את שנים רבות את העבודה, אבל אם צריך שאלה אחת או שתיים

פנינה תמנו: אז אנחנו ניתן לחברת הכנסת שרון ניר שהגיע ראשונה, וחברת הכנסת אפרת רייטן, ואימאן

פנינה תמנו:  אבל תעשו את זה לא אמירות, שאלות

פנינה תמנו:  בבקשה

שרון ניר: קודם כל שאלה קצרה אדוני השר

שרון ניר:  בממשלה הקודמת שר האוצר הקצה כ-150 מיליון שקלים לטובת תוכנית לאלימות במשפחה

שרון ניר:  הוא שילש אותה פי שלוש

שרון ניר:  מהנהן פה המנכ"ל ואני שמחה

שרון ניר:  בתוך זה היו סעיפים מאוד ברורים, האחד מהם היה באמת תקנון תקנים לעובדים סוציאליים, והיו שם עוד שורה ארוכה של סעיפים

שרון ניר:  הסיפור של תקנון תקנים לעובדים סוציאליים וטיפול במוקד הבעיה, שזה בעצם הגברים האלימים, לא קיבל ביטוי

שרון ניר:  יש לי שתי שאלות, אחת קונקרטית איך זה הולך לקרות והאם התקצוב לשנת 2023 הוא אותו תקצוב בהסתכלות סדרתית גם כלפי שנתיים קדימה על תוכנית למניעת אלימות במשפחה?- -     

פנינה תמנו: או יותר

שרון ניר: - -לפחות לשמר את הרצף

שרון ניר:  זה לא שמתערבב עם תקציב משרד הרווחה

פנינה תמנו: נאסוף את כל השאלות, אפרת

אפרת רייטן: האמת היא שזו לא שאלה, אני ממש מפצירה ממש מכל ליבי

אפרת רייטן:  הזכרת את עניין מיקור החוץ, אני חושבת שזה יהיה אסון גדול מאוד אם נוציא את זה, תעשה כלמה שאתה רק יכול אדוני השר כדי לא להוציא את זה החוצה

אפרת רייטן:  זה עלול להיות ממש בכיה לדורות ברמה הזאת של מיקור חוץ זה כמו להוציא שירותי מבחן

אפרת רייטן:  אתה נותן את זה לחברה פרטית, חברה מסחרית, חברה שבעצם שורת הרווח, אנחנו מכירים את זה מהחינוך, אנחנו מכירים את זה מהאנשים עם מוגבלויות

אפרת רייטן:  אתה יודע כמה דברים חולים אנחנו יכולים להביא במקום הזה?     

יעקב מרגי: תודה, הבנתי

פנינה תמנו: תודה, אימאן, חברת הכנסת ואז אני אתן לחברת הכנסת מרב מיכאלי

פנינה תמנו:  אני רק מבקשת קצר

אימאן ח'טיב יאסין: אוקיי צוהריים טובים לכולם, כבוד השר אני רוצה לפנות אליך בפניה אני חושב שהיא בסיסית

אימאן ח'טיב יאסין:  המקצוע של עבודה סוציאלית לא לוקה בחסר של כוח אדם, אלא לוקה בחסר של מעמד ושל תנאים

אימאן ח'טיב יאסין:  ואני מאוד מצפה ממך כמישהי שמכירה את פועלך, שבתקופה שלך ואם אפשר להתחיל את זה במיידי, לעבוד על המעמד של העובדים הסוציאליים ולתת תנאי העסקה טובים, כי זה יפתור לנו גם את הבעיה הזאת

אימאן ח'טיב יאסין:  תודה

פנינה תמנו: חברת הכנסת מיכאלי

פנינה תמנו:  אנחנו אוספים שאלות כרגע לשר

מרב מיכאלי: אז קודם כל צריך להגיד, אסור להפריט את השירות הזה אדוני השר, משום שחלקו הוא לא מבחירה, שלא לומר בכפיה, וזה כמו להפריט מאסר

מרב מיכאלי:  זה לא דבר שאתה יכול להפריט אותו

מרב מיכאלי:  בית המשפט העליון, זה שאתם עכשיו מנסים לחסל אותו, אסר על מדינת ישראל להקים בית כלא פרטי, ולכן, ככל שאנחנו ננצח, ואנחנו ננצח במאבק הזה על מערכת המשפט שלנו, אז הוא לא יאפשר, אם אתם תכריחו אותנו ללכת אליו, להפריט גם את השירותים האלה

מרב מיכאלי:       הטיפול בגברים אלימים הוא באמת כל כך מאחור, הוא כל כך חסר, הוא כל כך מועט מידי

מרב מיכאלי:  והמחשבה המעוותת שבמקום לתקן את הממשלות שאתם ייבשתם וסירסתם לדורותיהן, אתם תוציאו את זה החוצה, שזה יהיה לעניין עסקי למרבה במחיר, או יותר נכון כמו במכרזים של ממשלות ישראל לדורותיהם

פנינה תמנו: ביקשתי שאלה

פנינה תמנו:  עדיין לא נתתי את זכות הדיבור

מרב מיכאלי: זה רק לשר, רק ספציפית לשר

פנינה תמנו: כן, זה היה שאלות לשר לפני שהוא הולך

יעקב מרגי: זה יותר למצלמה נראה לי, לא לשר

מרב מיכאלי: לא, ממש ממש לא

מרב מיכאלי:  סליחה עם כל הכבוד, אתה מכיר אותי

יעקב מרגי: אני הפרקטיקה שלי, אל תזלזלי בה

מרב מיכאלי: אני אומרת בכל זאת אדוני השר, יושבות כאן נשים, יושבת מאחורי רונית לב ארי שבשנת 1983 אדוני השר, הקימה את המחלקה לטיפול באלימות במשפחה ובאלימות כלפי נשים בנעמ"ת

פנינה תמנו: השר עומד ללכת, אני מבקשת לאפשר לך לענות על השאלות שעד עתה אספנו

מרב מיכאלי: א' אני אומרת אל תגידו לא ידענו, אי אפשר להפריט את השירותים האלה, ולכן כדאי לחשוב על פטנט אחר

מרב מיכאלי:  שתיים, אדוני השר, בכל הכבוד, כדאי להתעדכן מה עשתה הממשלה הקודמת שהיא הראשונה שהגדילה את התקציב לתוכנית הבין משרדית למאבק באלימות כלפי נשים

מרב מיכאלי:  יש כבר פורום של ועדה בין משרדים לתוכנית למאבק כלפי נשים

מרב מיכאלי:  הממשלה שהיא המשרדים שאותם אתם רוצים להשמיד כבר עובדת בזה, אז בקשתי אליך שתתעדכן ותפעלו בהתאם

פנינה תמנו: טוב, תודה

פנינה תמנו:  חברת הכנסת מיכאלי את יודעת את מי זה לא מכבד? את החברים

פנינה תמנו:  ביקשתי לאסוף שאלות ולא זכות דיבור, יש פה הרבה חברי כנסת שהגיעו לכאן והם ידברו כל אחד בזמנם

יואב סגלוביץ': אני לא אשאל שאלה, רק לשר מרגי בקשה אחת

פנינה תמנו: לא, אני מעביר לשר, אני הבטחתי לו שהוא יגיע לדיון הבא שלו בזמן

פנינה תמנו:  תודה

יואב סגלוביץ': תבקשי מהשר מרגי הוא יסכים שאני אגיד אמירה, לא שאלה אפילו, רק את עזרתו

יואב סגלוביץ':  15 שניות

פנינה תמנו: הנה הוא אוהב אותך

יואב סגלוביץ': יכול להיות שאמרו את זה קודם ,יכול להיות שלא

יואב סגלוביץ':  יש את החוק איזוק האלקטרוני, הוא לא חונה במשרד שלך, אני מבקש את השפעתך על המשרד לביטחון פנים

יואב סגלוביץ':  שזה יהיה כמה שיותר מהר לקריאה שניה ושלישית בשביל הרציפות

פנינה תמנו: חשוב, תודה

פנינה תמנו:  בבקשה כבוד השר

אליהו (אלי) רביבו: אפשר רק שאלה אחת קטנה אדוני השר? שאלה בנושא איזון

פנינה תמנו: אני הבטחתי לו שהוא יגיע בזמן, אז בואו נאפשר לו גם להגיד את דברו

אליהו (אלי) רביבו: לאחרונה אדוני השר, מתפרסמים מחקרים בעולם שלאחר מחלות אפידמיולוגיות, לאנשים יש משבר נפשי לאחר שהם מחלימים כבר מהמחלה, והחברה לכאורה יוצאת לדרכה, יש משבר נפשי

אליהו (אלי) רביבו:  בעטיו אנשים מגיעים אפילו לכדי מעשי רצח

אליהו (אלי) רביבו:  קיימים בשוק בתים מאזנים, הם קיימים, הם מאובזרים, הם עדיין לא מתוקצבים

אליהו (אלי) רביבו:  ידוע שאנשים עם מגבלות קטנות מאוד ועם נזקים קטנים בעקבות אותה מחלה אפידמיולוגית, אם הם ילכו לאותם בתים מאזנים, הם יחזרו לחברה בפרק זמן קצר כשהם בריאים בנפשם וברוחם ולא יפגעו בסביבה

אליהו (אלי) רביבו:  אני עד לכמה מקרים לאחרונה שבעקבות זה שלא יהיו בתים מאזנים, נשים פשוט נרצחו

אליהו (אלי) רביבו:  אני מכיר לפחות שני מקרים כאלה שאנשים התחננו להגיע לאותו בית מאזן שהוא קיים, מאובזר, והצוות מחכה לו

אליהו (אלי) רביבו:  תודה

פנינה תמנו: תודה

פנינה תמנו:  בבקשה כבוד השר

יעקב מרגי: אני אעשה את זה לפי הסדר

יעקב מרגי:  רבותיי, כפי שאמרתי אפשר להיות צודק ואפשר להיות חכם

יעקב מרגי:  אם אני אכריז כאן עכשיו שאני הולך להוציא את התוכנית לפועל היא לא תצא

יעקב מרגי:  אתם יודעים למה? יש לנו כמה וכמה מכרזים שמפרסמים ולא ניגשים, מפרסמים ולא ניגשים

יעקב מרגי:  אז רבותיי, אני הולך לצד הלא פופולארי, יכולתי פה לצאת ולקבל מחיאות כפיים, לא יקום ולא יהיה

יעקב מרגי:  אני לא מדבר למצלמה, אני מדבר לנשמה ולשכל

יעקב מרגי:  ואני אומר לכם אני אעשה את זה במיקור חוץ כי אני רוצה טיפול בגברים האלימים

יעקב מרגי:  ואני אומר לכם שעדיין לצערי הרב החוק לא נותן מענה 100% כי החקיקה היא לא בכפיה היא ברצון, רק גבר שירצה, גם על זה צריך לתת את הדעת

יעקב מרגי:  כי בדרך כלל רובם, ההערכה שלי שרובם לא ירצו

יעקב מרגי:  לכן אני אומר לכם, אנחנו מחויבים לזה

יעקב מרגי:       שאלתם על קיצוץ אני אומר לך תקשיבי טוב, קודם כל ה-150 שאת מדברת עליהם ניתנו למשרד הרווחה בכלל

יעקב מרגי:  בלי שום קשר אנחנו חייבים לתוכנית הזו

יעקב מרגי:  אני רוצה לומר לכם, ביום שישי אושר התקציב בממשלה, עכשיו יש תהליך עבודה פנים משרדי ולאחר מכן בכנסת

יעקב מרגי:  אני רוצה להודיע חד משמעית פה, אני לא מכיר ולא אתן שום סעיף תקציבי במשרד הרווחה שפעל ונוצל ב-2022, לא יקוצץ ב-2023 ההיפך הוא הנכון, ילך ויגדל

יעקב מרגי:  לכן קיבלנו את התוספת הראויה

פנינה תמנו: הוא אומר לך שהתקציב לא יקוצץ

פנינה תמנו:  שרון זו הייתה שאלה טובה

פנינה תמנו:  הוא אמר שזה עלה

יעקב מרגי: אימאן ח'טיב יאסין, חברת הכנסת, תקשיבי

יעקב מרגי:  אני שמח שעוד לפני שהגעתי לכנסת היה הסכם עם העובדים הסוציאליים, יש פעימה ראשונה ותצא גם פעימה שניה, ואני תומך בדרישתן של העובדות והעובדים הסוציאליים לקבל את הפעימה השנייה כפי שהם הבינו, לא כפי שאחרים הבינו, ולכן יש להם גיבוי מלא במאבק

יעקב מרגי:  מעבר לזה, כשאני מדבר על המעמד של העובדות הסוציאליות, כשיש לה 300 תיקים שאני יודע והיא יודעת שהיא לא תטפל בהם כראוי, אני יכול לדבר על מעמד ודברים מסביב

יעקב מרגי:  אם אני אדע לדלל ואני אתן לה תנאי עבודה, אז אני שם, אני מחויב

יעקב מרגי:  אם אני אדע לדלל את התיקים, לתת לה תנאי מחיה וסביבת עבודה ראויים לא תהיה שחיקה

אימאן ח'טיב יאסין: ובטוחה

יעקב מרגי: ובטוחה

יעקב מרגי:  מי שמכיר את המחלקת לשירותים חברתיים כבר יצא שלב א' למוגנות של העובדים הסוציאליים, אנחנו מחויבים ב-2023 לצאת לפעימה השנייה של שאר המקומות שהתחייבנו להשלים בתוספת של 21 מיליון שקלים

יעקב מרגי:  הסוגייה של המוגנות לעובדים סוציאליים היא בתיאום מלא עם העובדים והעובדים הסוציאליים כך שזה יוצא וזה מלא

יעקב מרגי:       אז לגבי המעמד, שוב כשאני ארווח את עבודת העובדת הסוציאלית, כשאני אדלל לה את התיקים ולא אתן לה להתעסק עם פרוצדורות ואדמיניסטרציה אלא באמת במהות של התפקיד שלה, תאמיני לי שזה ישדר גם חיצוני

יעקב מרגי:  גם השכר, אני לא מתחמק מזה, השכר במגזר הציבורי לא יכול להתחרות, ויש לנו בעיה דומה בחינוך, בקלינאי תקשורת, במקצועות הטיפולים אנחנו מתמודדים עם אותה בעיה

אימאן ח'טיב יאסין: אבל דווקא במקצועות בתחומים טיפוליים כמו אלימות, גם צריך לצ'פר שם כדי להחזיק את האנשים הטובים, צריך שם אנשים טובים

יעקב מרגי: סגלוביץ', אני מכיר את החוק של האיזוק האלקטרוני ואני אעשה כמיטב יכולתי שיקדמו את זה בעזרת ה' ויתקדמו עם זה

פנינה תמנו: כי הייתה חברת כנסת במשכן הזה שאמרה כל עוד במשמרת שלי זה לא יגיע

פנינה תמנו:  היא לא באה להסתכל על הילדים של הנרצחות, היא מעולם בטח לא ליוותה אישה שחווה אלימות, וזה כואב

פנינה תמנו:  ואני אומרת לך אתם תילחמו כל האנשים שמבינים מה זה אישה שחווה אלימות כל כך קשה וכמה אבדות יש לנו בנפש

אליהו (אלי) רביבו: השיוך המפלגתי לא מחייב אותי לאשר עמדות בניגוד לעקרונותיי, ולכן אני מצדיק אותך

פנינה תמנו: עליכם אני סומכת, תאמין לי

יעקב מרגי: פיקוח נפש דוחה הכל, ואם יש סכנה הכי קטנה צריך לעשות זאת, ולדחות כל מיני תיאוריות כאלו ואחרות

יעקב מרגי:  לגבי מה שהעלית, אני מוכן לקחת את זה לבדיקה, זה לא חונה אצלי זה חונה במשרד הבריאות

יעקב מרגי:  גבירותי ורבותיי, תודה

יעקב מרגי:  הצוות נשאר איתכם תמשיכו את הדיון ותודה רבה

יעקב מרגי:  ותודה רבה לפנינה, ואל תתרגשו בהרמת הקול ביני לבין מרב מיכאלי, אנחנו יודעים לשתף פעולה גם מאחורי הקלעים

פנינה תמנו: היא רצתה בכמה מילים לסכם את זה במילה טובה

מרב מיכאלי: לא, אני רוצה להגיד, זה לא עניין של שיתוף פעולה

מרב מיכאלי:  אני רוצה להגיד לטובת השר מרגי, כל מי שראתה אותו בכנסת מנהל וועדות יודעת בדיוק איפה הלב שלו נמצא

מרב מיכאלי:  אבל לצערי הרב הוא פשוט לא מקבל את הכלים לעשות את הדברים שהוא היה רוצה ומאמין בהם

מרב מיכאלי:  ולכן, אדוני, אנחנו מחזקות את ידיך ללכת להילחם על מה שראוי, ושלצערי הרב בתקציב ביבי בלוף שהצבעתם עליו בממשלה, אני רק רוצה לקוות שאכן אתם תצליחו לקבל מה שמגיע

יעקב מרגי: תודה רבה, תלמדי ממני גם להתעלות ולא להוציא ולדבר רק עניינית

יעקב מרגי:  תודה רבה, יום טוב לכם

פנינה תמנו: תודה רבה כבוד השר, נעשה ביחד וגם בעזרת ה' נצליח

פנינה תמנו:  תודה רבה לך על שהקדשת את זמנך

פנינה תמנו:  אני רוצה בבקשה לעבור לנציגת נעמ"ת

פנינה תמנו:  מאירה בסוק נעמ"ת

מאירה בסוק: יש לי רק כמה הערות

מאירה בסוק:  א' אני מאוד מבקשת שאת אמנת איסטנבול אולי בכל אופן יחתמו עליה

מאירה בסוק:  דבר שני, למה רק כשאנחנו מדברים על הוועדה הבין משרדית, למה רצח נשים על ידי בני זוגן? למה אי אפשר לעשות רצח נשים? למה חובה לחפש חשוד? אנחנו נמצאים במצב כל כך גרוע, אין שום סיבה שלא יעשו רצח נשים - - -      

פנינה תמנו: על כך דיברה איילה נציגת משרד הרווחה

פנינה תמנו:  לדעתי הורחבה הסמכות שלהם

איילה מאיר: נשים בידי בני משפחתם

מאירה בסוק: בידי בני משפחתם

מאירה בסוק:  אבל היא אומרת רק כשיש חשוד הם יכולים לעבוד על זה

מאירה בסוק:  אם אין חשוד הם לא מתעסקים עם זה

איילה מאיר: זה המנדט שלנו

מאירה בסוק: זה המנדט

מאירה בסוק:  אני אומרת בואו נרחיב את המנדט

פנינה תמנו: אני ביקשתי מהיועצת המשפטית של הוועדה לבדוק את הסוגייה להרחבת המנדט גם כשמדובר שאישה שנרצחת באכזריות וגם כשאין חשוד או השכן, לדוגמה

מאירה בסוק: הערה שלישית שזו שאלה שלי שאני שואלת אותה כמעט בכל כנסת

מאירה בסוק:  ב-2009 היה דו"ח של ועדת ביקורת המדינה בנושא של צווי הגנה שאין קשר בין המשטרה לבית המשפט כשהוא מוציא צו הגנה

מאירה בסוק:  השאלה שלי אם השתנה משהו

מאירה בסוק:  כי אני זוכרת בישיבה הקודמת כשדיברנו על הרפורמה, העלתה את זה גם כן ואז הגעתי למסקנה שלא קרה כלום

מאירה בסוק:  אין עדיין ממשק

מאירה בסוק:  זאת אומרת האם בית המשפט כשהוא מוציא צו הגנה לאישה, האם המשטרה יודעת את זה מיידית או שהיא מקבלת עדיין בפקס את מספרי התיקים?     

פנינה תמנו: זו שאלה שהמשטרה תענה על זה, והנהלת בתי המשפט

דבורה ביטון: לוקחים את הצו לתחנת המשטרה

פנינה תמנו: עידו ייתן לנו מענה, אבל רגע אני רוצה לשמוע את הגורמים המקצועיים

פנינה תמנו:  מי נציג המשטרה כאן? אני רוצה לדעת האם כל צו הגנה שמגיע אליכם, האם אתם מקבלים במיידי ונכנסים לפעולה? הרי אנחנו כבר הבנו שכאשר בית המשפט שולח צווי הגנה לאגף רישוי כלי נשק אז הם בכלל נמצאים שם בבוקה ומבולקה

פנינה תמנו:  אז חסרים פרטים, אותו בן אדם מקבל סמס שצריך לקחת לו את הנשק והוא בכלל נמצא ליד אותה אישה שהתלוננה

פנינה תמנו:  זה דבר בלתי אפשרי

פנינה תמנו:  אני רוצה לדעת שיש לכם את הפונקציות הנכונות, כמו ששאלה נציגת נעמ"ת כאשר מוצא צו הגנה

פנינה תמנו:  וגם אם לא, תגידו לנו, בשביל זה אנחנו כאן

דבורה ביטון: ואיפשהו אפשר לקבל נתונים סטטיסטיים כמה נרצחו כשהיה להם צו הגנה? שזה מידע שאגב הוא לא קיים

פנינה תמנו: זו שאלה ששאלה חברת הכנסת טלי גוטליב בפעם הקודמת, להוכיח שכביכול אלה ש- - -      

דבורה ביטון: כן, אבל בדיוק אלו שלא צריך צו הגנה אצלם

ענת יקיר בלום: שלום רב, רמ"ד נפגעי עבירה ומשפחה

ענת יקיר בלום:  סנ"צ ענת יקיר בלום, חטיבת החקירות, אגף לחקירות ולמודיעין משטרת ישראל

ענת יקיר בלום:  לעניין השאלה של צווי ההגנה בוודאי שהמשטרה מקבלת ובוודאי שהחשוד צריך לחתום על צו ההגנה, ואני אגיד יותר מזה, אנחנו עובדים כרגע מול הנהלת בתי המשפט על ממשק מקוון

פנינה תמנו: אין היום ממשק מקוון?     

ענת יקיר בלום: אין היום 

פנינה תמנו: אז איך אתם מקבלים בפקס או - - -     

קריאה: יש חמור

קריאה:  בחורה רוכבת על חמור

פנינה תמנו: אבל זה נורא לתת לאישה

פנינה תמנו:  בואו רגע נעצור, מי פה נציגת הנהלת בתי המשפט? הם לא נמצאים היום?     

ענת יקיר בלום: מ-2009

ענת יקיר בלום:  אני ב-2009 לא הייתי, אבל אני יודעת שזה המצב כיום

פנינה תמנו: אני לא בודקת, אין משהו פרסונלי מי היה מי לא היה

פנינה תמנו:  אחנו מסתכלים מערכות מול העיניים

פנינה תמנו:  אני מבקשת מכם, ותרשמי לך דלית, עד שבוע הבא להביא לי את כל הממשק ביניכם לבין בתי המשפט, כולל זה שלא יהיה מצב שהאישה צריכה לרוץ אליכם

פנינה תמנו:  אני אומרת לכם, אנחנו מבקשים מאישה שנסה על נפשה, ללכת לבית המשפט, לרוץ למשטרה, שאולי הגבר רודף אחריה

פנינה תמנו:  נו באמת, אנחנו השתגענו? אנחנו נמצאים בשנת התרפפ"ו ?     

ענת יקיר בלום: אם היה פה נציג הנהלת בתי המשפט אולי היה לו - - -     

פנינה תמנו: לא, אני מבקשת ממך ענת, יש לכם שבוע ימים להביא לי את כל הדברים המקוונות, מה הפרוצדורה, נהלים

פנינה תמנו:  זה לא מעניין, נגמר ההפקרות

פנינה תמנו:  לא על דמן של נשים

פנינה תמנו:  אני אומרת לכן דברים פשוטים, השאלות שמעלות הנציגות של הארגונים אלו שאלות שהמערכות היו צריכות לשאול את עצמן

פנינה תמנו:  לא צריך להגיע לכנסת, לא צריך לשמוע ארגוני נשים בשביל להפעיל את השכל הישר ולהבין שזו סיטואציה בלתי אפשרית

יואב סגלוביץ': אולי אני אתן משהו, אני אעזור בהסבר

פנינה תמנו: סגלוביץ', הצד הזה שרוצה להגן על המשטרה יוצא

יואב סגלוביץ': לא לא, אני רוצה להסביר על מה מדובר

יואב סגלוביץ':  יש שני סוגים, יש אירועים שבהם המשטרה מעורבת כצד, ובדרך כלל אז המשטרה מעורבת, זה לא אומר שלא צריך את המשטרה- - -     

דבורה ביטון: כן אבל הן צריכות להגיע אליה להגיש תלונה

דבורה ביטון:  חס וחלילה הם לא יגיעו אליהם הביתה

יואב סגלוביץ': איפה שהמשטרה מעורבת זה כן נמצא בדרך כלל

יואב סגלוביץ':  יש צווי הגנה נוספים שמבקשים בהליכים כאלה ואחרים, שלא דרך המשטרה, שבית המשפט נותן שמשטרה איננה מעורבת

פנינה תמנו: סגלוביץ' אם אתה תמשיך להסביר לי אני אקים ועדת משנה מיוחדת לפרוצדורות

פנינה תמנו:  שאתה תפתור את הבעיות האלה, שאנחנו נתקדם בדבר הזה, באמת

יואב סגלוביץ': א' אין לי שום בעיה להיות בוועדה של פרוצדורות, אני עושה את זה הרבה שנים

יואב סגלוביץ':  אבל שהציבור ידע שני דברים, שידעו את העובדות, העובדות הן קצת שונות

יואב סגלוביץ':  זה לא מפחית את העובדה שצריך שיהיה ממשק בין הנהלת בתי המשפט למשטרה

יואב סגלוביץ':  אבל אישה שמגיעה לתחנת משטרה ויש אירוע אלים כלפיה והמשטרה - - -     

פנינה תמנו: לא על זה אנחנו מדברים, אנחנו מדברים על זה שאישה הצליחה להגיע לבית משפט והצליחה להוציא צו הגנה, ואז מצפים ממנה לרוץ

פנינה תמנו:  אני במקרה מכירה נשים שנמצאות בצל האלימות

פנינה תמנו:  המוחלשות ביותר

פנינה תמנו:  אני אומרת לך, אין דבר כזה להעמיד אותן בסיטואציה הזו

יואב סגלוביץ': חברים עוד פעם, אני מסביר לכם רק את האירוע

יואב סגלוביץ':  זה שני דברים שונים, חשובים ככל שהם, לא אותו דבר זה הכל

פנינה תמנו: טוב, תודה

פנינה תמנו:  אני רוצה להעביר לחברי הכנסת אנחנו נעשה אחד אחד

פנינה תמנו:  חברת הכנסת שרון ניר, אמנם קצת דיברת, שאלת שאלה אבל את הגעת ראשונה אז בבקשה זכות הדיבור שלך

שרון ניר: האמת היא שהנושא הזה ממש מרתיח, אני רואה אותך גברתי יושב הראש מנהלת כבר סדרה של דיונים, שנוגעים למכת המדינה הזאת שנקראת רצח נשים, ומבהירה כל דיון שרצח נשים ודם נשים זה לא הפקר ואני מפנה את כל מה שיש לי לומר עכשיו, לשר לביטחון לאומי, שלי כבר נגמר האשראי בעניין הזה, בכל מה שקשור לביטחון אישי ולסוגיית רצח נשים

שרון ניר:       אנחנו רואים פה מספרים שהם לא סבירים, וכאילו ממשיכים באותה דרך, עם שום שינוי, עם שום משב רוח מרענן בניגוד לכל ההבטחות קמפיין שהיו, והיו כל כך הרבה הבטחות קמפיין

שרון ניר:  200,000 נשים מדי שנה, ארבע נשים מתחילת 2023 ואנחנו כאילו משהו בסיסטם לא עובד ואין שום דיון רציני שיצר איזשהו סוג של בשורה חדשה שמשהו בסיסטם צריך להשתנות

שרון ניר:  ואני מפה רוצה להעביר מסר לשר לביטחון לאומי שכל כך הבטיח, וגם רץ לזירת האונס בגדרה, אנחנו בעניין - - -     

פנינה תמנו: הוא הגיע לרצח באשדוד

שרון ניר: וגם לרצח באשדוד

שרון ניר:  הסיפור הזה צריך לקבל תוכנית פעולה

שרון ניר:  צריך להפוך להיות לאיזשהו סוג של וקטור

שרון ניר:  אם אני צריכה להגיד מהי מפת האיומים של המשרד לביטחון לאומי, ואני מדברת פה כאשת ביטחון, אז הסיפור של רצח נשים שזו תופעה כל כך חמורה, זה איום מרכזי, זה ראשון בקדמת הבמה

שרון ניר:  ולכן אני חושבת שהנושא הזה צריך- - -     

פנינה תמנו: הציפיה שלנו היא קודם כל שחוק האזיקון האלקטרוני יעבור

פנינה תמנו:  שר המשפטים אמר שהוא יביא את זה, בטח אנחנו לא מצפים שהשר לביטחון לאומי חלילה יתנגד לדבר הזה, הוא הוציא הודעה אחרי שר המשפטים, אני שוחחתי עם שניהם, הוא הוציא שהוא הולך לפגוש את ארגוני הנשים

פנינה תמנו:  יש פה מישהו מארגוני הנשים שהוזמן לפגישה איתו? אוקיי, אז אנחנו ננסה לדון אותו לכף זכות כי יש עכשיו אירועים שהוא לא מגנה

שרון ניר: אנחנו בגדול מדברות עם עצמנו

שרון ניר:  זה הסיפור

פנינה תמנו: ארגון בת מלך ואחר כך חברת הכנסת דבי ביטון, ואז עוד ארגון ואז חברת הכנסת מרב מיכאלי

מרב מיכאלי: לצערי מחכים לי כבר אנשים במשרד

אימאן ח'טיב יאסין: אבל אני הגעתי לפני גם

פנינה תמנו: אתן רוצות לשמוע את הנשים היקרות שטורחות ומגיעות? בבקשה צילית יעקובסון יו"ר עמותת בת מלך הרבה שנים

שרון ניר: אנחנו בטוחים שתהיי חברת כנסת מדהימה, בלי להכיר אנחנו בטוחים שתהיי מדהימה

פנינה תמנו: אני רוצה להגיד לכולכם, גם חברי הכנסת וגם נציגי משרדי הממשלה, וגם כמובן נציגי הארגונים

פנינה תמנו:  בסוף אנחנו נמצאים פה עם המנכ"ל ינון אהרוני מנכ"ל משרד הרווחה

פנינה תמנו:  המיקוד שלי כרגע, באמת בואו ננסה למקד את זה במקומות שאנחנו יכולים לעשות יחד עם משרד הרווחה לעניין ה- - - אנחנו עוד נגיע

פנינה תמנו:  המשימה שנתתי לענת היקרה, אני בטוחה שבתוך שבוע אתם תביאו לנו משהו טיפה יותר משופר

פנינה תמנו:  אז כדאי להתכנס לכיוונים האלה

פנינה תמנו:  כולל אגב, ינון, שאני מאוד מוטרדת מזה שבשנתיים האחרונות הפיקוח של מקלטי נשים עבר לאגף השמות חוץ ביתיות, ששם זה הוצאת ילדים מהבית

פנינה תמנו:  מה חשבו לעצמם? ואני חושבת, תגידי לי אם זה פוגע או לא, אם זה לא פוגע, אני משחררת, אני סומכת

קריאה: זה צריך להיות עולם בפני עצמו

צילית יעקבסון: עמותת בת מלך היא עמותה שפועלת בתוך המגזר הדתי והחרדי, בקהילות סגורות

צילית יעקבסון:  אנחנו מדברים פה על דיון חירום, אנחנו נמצאות פה כמעט אחת לשבוע, אני מודה לך

צילית יעקבסון:  אבל מבחינתנו זה 365 ימים בשנה

צילית יעקבסון:  אנחנו נמצאות פה כדי להשמיע את הקול של הנשים, ואני משמיעה את הקול של נשים שאומרות כל יום אני מתתי קצת, כל יום נרצחתי קצת

צילית יעקבסון:  ואני מדברת רגע על המקום של קהילות סגורות

צילית יעקבסון:  עמותת בת מלך מפעילה את שני המקלטים בשיתוף הרווחה כמובן, עבור נשים וילדיהן מהמגזר הדתי והחרדי

צילית יעקבסון:  כ-200 ילדים בשנה, 60 נשים, שני מקלטים

צילית יעקבסון:  64 נשים ברשימות המתנה

פנינה תמנו: 200 ילדים

צילית יעקבסון: 200 ילדים, אני מדברת איתכם ויש קטנטנים שנולדים במקלט

פנינה תמנו: זה בלי הילדים הבגירים מעל גיל 14

צילית יעקבסון: כ-64 נשים ברשימות המתנה של השנה האחרונה

צילית יעקבסון:  שוב, כמה חשוב הקמה של מקלט שלישי וזה נמצא בקשר מול משרד הרווחה

פנינה תמנו: מה החסם של הקמת מקלט שלישי? נכון שהיינו רוצות שהגברים האלימים יברחו לנפשם, אבל בכל זאת בסוף

צילית יעקבסון: החסם הוא תקציבים ומכרזים, וזה נעשה בהחלט בדיבור אל מול משרד הרווחה

צילית יעקבסון:  אבל הצורך הוא קיים

פנינה תמנו: איך מקדמים את זה? 64 נשים שרוצות לברוח ממגזר כזה שהוא שמרני, זה אומר שהן הגיעו לקצה של הקצה והסכנה היא מיידית, צריך לקדם את הדבר הזה

צילית יעקבסון: דירות מעבר, דירות מתבגרים

צילית יעקבסון:  ששוב זה הודות לשיתוף הפעולה מול משרד הרווחה והקידום

צילית יעקבסון:  מה שאני רוצה לומר, כל הדברים שחברותיי אמרו ויאמרו, כשמדובר על קהילות סגורות המענים הם אחרים

צילית יעקבסון:  השר דיבר פה על ראייה הוליסטית

צילית יעקבסון:  לתת מענה לא רק בדיון חירום כשאישה כבר נסה על נפשה, אלא לדבר על חינוך על מניעה, טיפול בגברים, טיפול בילדים, טיפול בנשים, אכיפה, העלאת מודעות

פנינה תמנו: התאמה תרבותית

צילית יעקבסון: התאמה תרבותית היא חיונית, היא מצילת חיים

צילית יעקבסון:  כי מה שמתאים בתוך מגזר כללי לא מתאים בתוך מגזר אחר

צילית יעקבסון:  בקהילות סגורות הדברים הם עדיין בגדר טאבו

צילית יעקבסון:  הבושה, הכישלון, שלום הבית, הפגיעה בשידוכים, מספר הרב של הילדים שמשפיע על הסיבה לצאת או להישאר בתוך הבית

צילית יעקבסון:  ובוא נדבר על המדיה והתקשורת

צילית יעקבסון:  לא כולן חשופות לרשתות החברתיות, לא כולן קוראות על סימני אזהרה ושנמצאים בכל מקום

צילית יעקבסון:       ולכן העשייה שלנו בבת מלך היא כל כך רגישה, לא לצאת נגד המגזר אלא לפעול בתוך הקהילות, לרתום רבנים ורבניות מובילים, תקשורת, הדברים הם מאוד מאוד מורכבים, מאוד רגישים

צילית יעקבסון:  אנחנו נמצאים כאן, ואני מבקשת מול כל תהליך הוליסטי לאורך כל הסדרה, כן? מהחינוך עד השלב של הטיפול והאכיפה

צילית יעקבסון:  הצורך לעשות את זה בשיתוף פעולה, כדי שלא תהיה אישה אחד שחיה בתוך מערכת אלימה, לא תדע לזהות, לא תדע שיש לה תקווה ולא תדע שיש לה לאן לפנות

צילית יעקבסון:  תודה

פנינה תמנו: תודה רבה לך, חברת הכנסת דבי ביטון

דבורה ביטון: כבוד יושבת הראש, אנחנו כבר בדיונים מספיק פעמים עם אותם אירועים לצערי- -     

פנינה תמנו: ואנחנו נתקדם, אנחנו נחושים להתקדם, אנחנו נתקדם

דבורה ביטון: - -כל כך מקומם להמשיך ולראות את נתוני רצח, כאילו יופי עוד מספר, עוד נשמה שהלכה, עוד אמא שלא נמצאת כאן איתנו כי זה מקומם

דבורה ביטון:  כי להערכתי, יש אפשרות גברתי למנוע את זה

דבורה ביטון:  ראשית יש חובה לקדם את הנושא של אזיקון

דבורה ביטון:  יש חובה לקבל נתונים, גברתי, על נשים שפונות לצווי הגנה, כי נמצאת עננה מעליהם

דבורה ביטון:  אני לא מדברת על אלו שנרצחו כי זה הנתון שלצערי כבר לא נוכל לתקן, אבל צריך לראות את הנשים שמקבלות צווי הגנה ואז לבדוק מה קורה עם זה? מה עלה בגורלן? איפה הן נמצאות? כמה מוגנות? כי בסוף הן עלולות להיות הקורבן הבא

דבורה ביטון:       דבר נוסף גברתי, אני רוצה לומר, מקומם אותי שכעורכת דין 14 שנים שייצגה נשים, ואפילו שתיים כמעט נרצחו והועברו למקלט כשהן פצועות וחתוכות והמוות היה מהן ככה, איך קורה כשהן מתקשרות למשטרה מרביצים לי, למה באותו רגע לא מגיעים עם אירוע וממלאים כבר דוח ותלונה וצו הגנה? אפשר להוציא צו הרחקה, חמישה עשרה ימים, יש גם למשטרה סמכות, עד שמתחילים להתקדם עם הפרוצדורה

דבורה ביטון:  יש להם צורך להגיע לתחנה, להגיש, לרוב שולחים אותן לבתי המשפט

דבורה ביטון:  בזבוז הזמן הזה, הסכנה אפילו במעבר, היום זה הכל פרוצדורלי, אפשר למנוע

דבורה ביטון:      דבר נוסף גברתי אני רוצה להתייחס כאן בשתי מילים על מה שהעלתה כאן אריאל

דבורה ביטון:  אני נפגשתי בין הראשונות שהיו לי כאן עם הגעתי לכנסת ישראל נפגשתי עם ליה וורה וגם עם היועצת המשפטית גברתי, אני רוצה לומר לך שנמצאת כבר הצעת חוק שקיבלה כבר פה, והיא תעלה מיד אחרי מושב החורף, שכאן חלק מהתיקון בחוק הירושה, אז התיקון שאנחנו הצגנו אגב זה חוצה מפלגות

פנינה תמנו: אנחנו לא מדברים כאן על ירושה

פנינה תמנו:  דבי, אני מדברת על יחסי ממון

פנינה תמנו:  אני שוב אומרת, יש הבדל בין ירושה שאתה יורש את הנרצחת, לבין זה שאתה מקיים את הקניין שלך

פנינה תמנו:  קודם כל בואי אני אספר לך כשאני הבאתי את החוק הזה חברי הכנסת לא רצו לחתום לי, לרה יודעת על זה

פנינה תמנו:       רגע דבי, יש הבדל בין ירושה לבין הקניין שלך

פנינה תמנו:  ואני מדברת שלא צריך שיהיה לו שקל משום דבר

דבורה ביטון: תני לי רגע להסביר

דבורה ביטון:  אני חלק מהתיקונים שנתבקשו כאן, שמהרגע שמוגש כתב אישום כלפיו, או טרם הואשם, לא תהיה לו שום גישה, יהיה שם מנהל מיוחד או מנהל עזבון שיהיה מופקד על הכספים, יחזיק אותם בתקופה הזו גם אם יש תשלומים משותפים, כי האבסורד היום שהמשפחות משלמות

דבורה ביטון:  שהתשלומים האלה ילכו מהחלק שלו ואחרי כמובן שהוא יורשע, אז כל החלק יעבור למשפחה או ליתומים או לנרצחים

פנינה תמנו: אני מבקשת ממנהלת הוועדה שיהיה דיון שלם על הדבר הזה

פנינה תמנו:  זה גם בנפשי וגם בנפשם של הרבה

דבורה ביטון: זה באמת בא מהמצוקות של השטח

דבורה ביטון:  זה אבסורד שזה קיים

פנינה תמנו: מעבר לזה, זה כלי הענישה הכי טוב וכלי ההרתעה הכי טוב בעיניי

דבורה ביטון: נכון, שידע שזה גם לא משתלם לו, אולי הוא גם יימנע מלעשות את זה

פנינה תמנו: נכון

פנינה תמנו:  נציגת ויצו בבקשה

פנינה תמנו:  נטע טל, ראש תחום מחלקת ייעוץ

נטע טל: אז אמרו את כל הנושא של אזיקונים, אנחנו רוצים לחזור על זה ולשים את זה על השולחן

נטע טל:  נשים מגיעות למקלטים, נשים יוצאות ממקלטים, הסכנה לא תמיד עוברת, ובעינינו זה הפתרון היחיד שיש היום

פנינה תמנו: תודה רבה, יש לנו מה ללמוד חברי הכנסת

פנינה תמנו:  חברת הכנסת אימאן ח'טיב יאסין

אימאן ח'טיב יאסין: אני חושבת בדברים שנעשה, מה שאמר ופה נמצא המנכ"ל ואני רוצה גם שאתה תעביר את זה

אימאן ח'טיב יאסין:  שהוא דיבר כאילו שאנחנו מדברים על הדברים וכאילו שאנחנו לא יודעים מה צריך לעשות

אימאן ח'טיב יאסין:  אני חושבת שכולנו יודעים ויודעות מה צריך לעשות, הבעיה המרכזית זה שצריך לקבל החלטות, החלטות שמעוגנות בחוק, מדיניות ברורה, ואז אפשר ליישם

אימאן ח'טיב יאסין:  אחרת, אנחנו נישאר במקום הזה עוד פעם דיונים, ובינתיים עוד נשים נרצחות

אימאן ח'טיב יאסין:       הפתרונות, לא כל כך צריך לחפש אותם או להמציא אותם, כולנו יודעים מה צריך להיות

אימאן ח'טיב יאסין:  רק צריך לעגן את זה בחקיקה ולהקצות לזה משאבים

אימאן ח'טיב יאסין:  אני לא רוצה לדבר יותר מידי, כי הדברים יותר מידי ברורים

אימאן ח'טיב יאסין:  לא צריך להוציא את הנשים מהבית ולא את הילדים ולא לעקור אותם מהמקום שהם נמצאים, ואם זה המצב ואין ברירה, אז לתת את המיטב שאפשר כדי שיחיו חיים רגילים ולא לסכן גם את החיים שלהם

אימאן ח'טיב יאסין:  אנחנו היינו עדים לנשים שהיו במקלט והוציאו אותם משם, וחזרו לשום מקום, אין ברירה, והתריעו על סכנת חיים ונרצחו כשהן חוזרות לבית המשפט, במרחק מטרים מתחנות משטרה

אימאן ח'טיב יאסין:  אז די לדיבורים, באמת

פנינה תמנו: תודה חברת הכנסת

פנינה תמנו:  אני רוצה להעביר לנציגת פורום מיכל סלע, מי-טל גרייבר שורץ

מי-טל גרייבר שורץ: כן שלום, האמת שזה מתחבר בדיוק לדברים

מי-טל גרייבר שורץ:  הפתרון הוא לא להמשיך ולהוציא את נשים למקלטים או לדירות מסתור, להוציא אותן מהסביבה הטבעית שלהן

מי-טל גרייבר שורץ:  הטיפול צריך להיות בדרך של גברים אלימים, לדאוג לאיזוק האלקטרוני כפי שהזכירו פה, ובעיקר לדאוג לחלופות לפתרונות טכנולוגים וחדשניים , אנחנו נמצאים לנשים שנמצאות באיום פתרון של חליפת הגנה סיירת מיכל, כלבי הגנה שיודעים להגן על הנשים ולהשאיר אותם בבית שלהם

פנינה תמנו: אני מבינה שהשר ביקר וראה את שבעת המיזמים שאתם מציעים     

מי-טל גרייבר שורץ: נכון, ופתרונות חדשניים וטכנולוגים שמפותחים ב- hackathonשאנחנו מקיימות אחת לשנה

מי-טל גרייבר שורץ:  אחת הפתרונות כבר אומץ לאחרונה על ידי משרד הרווחה

מי-טל גרייבר שורץ:  צריך להמשיך ולעשות את זה ולדאוג

פנינה תמנו: זאת ההזדמנות לומר גם תודה ללילי בן עמי שתהיה גם בפאנל שלנו ביום שני הבא לציון מעמד האישה

פנינה תמנו:  אני יודעת שבדרך כלל מציינים את זה עם אירועים יותר משמחים, אני בחרתי לפתוח עם האלימות במושב, זאת תהיה גם תענית אסתר, כולכן גם מוזמנות להגיע

פנינה תמנו:  תודה רבה לך

פנינה תמנו:  נעמה זרביב בבקשה, ואז ניתן לחברת הכנסת שלי מירון

נעמה זרביב: תודה רבה, קודם כל כמובן דיון מאוד חשוב

נעמה זרביב:  חשוב לי להגיד כמה נקודות שהן קצת אני שמה עליהן סימן שאלה

נעמה זרביב:  נקודה אחת זה הסיפור שכשאני חושבת שאנחנו מערבבים את כל הנתונים ביחד, כולנו מפסידים

נעמה זרביב:  זאת אומרת אם בשנה החולפת נרצחו עשר נשים על ידי בני זוגן או קרובי משפחה, אז צריך להגיד את זה, וכשאנחנו אומרים 24 ומערבבים הכל ביחד, או כשאנחנו לא ממקדמים, ואת זה דווקא עשתה יפה מי שדיברה בהתחלה על הנתונים וכן מיקדה איזה מגזרים, וגם לפי זה הקציב צריך להתחלק

נעמה זרביב:  זאת אומרת אם רוצים באמת לפתור את הבעיה אז כל נתוני האמת צריכים להיות על השולחן

פנינה תמנו: אז תשימי לב נעמה שאיילה הציגה רק את קרובי המשפחה, שהנתונים לשנה שחלפה, היא הציגה 22 נשים שנרצחו, כל אחת היא עולם ומלואו, קשה מאוד לדבר על מספרים

פנינה תמנו:  אבל הנתונים של הארגונים הם הרבה יותר גבוהים, זה 27 נשים

נעמה זרביב: אני עברתי את הנשים ובדקתי

נעמה זרביב:  יש סיפורים שהם גם מהתנגשויות

פנינה תמנו: מהתנגשויות?     

נעמה זרביב: שהחשודים הם חלקם הגרושים, בני הזוג?     

נעמה זרביב: לא, אז בחברה ערבית יש התנגשויות כי זה בא בדרך אחרת, אז צריך להתייחס לזה ולחשוב איך

נעמה זרביב:  זה שצירפו בני משפחה זה מצוין

נעמה זרביב:  אם השנה כולם מדברות על ארבע, ובעצם אחת נרצחה על ידי שכן או משהו כזה, לא אח לא בן דוד

פנינה תמנו: אני מסכימה איתך שהכלים להתמודדות עם אלימות כלפי נשים במגזר הערבי צריכים להיות כלים אחרים

פנינה תמנו:  אנחנו מבינים שזה הלך למקום שאנחנו מאוד מתקשים למצוא את החשודים

פנינה תמנו:  המשטרה תצטרך להפעיל פה את מיטב כלי החקירה שלה וכולל לזהות מגמות

פנינה תמנו:  אם יש פה מגמה חס וחלילה, אני לא רוצה אפילו להגיד אותה כדי חס וחלילה לא לתת איזה רעיון למישהו שצופה בנו, אבל יש פה בעיה

נעמה זרביב: ואותו דבר גם במגזר היהודי, לא לערבב נתונים

נעמה זרביב:  אם בשנה שחלפה שש נשים יהודיות נרצחו על ידי בני זוג, ולפני כן זה לא היה, אז כן אנחנו יכולים לראות עלייה, אבל אם מערבבים הכל ביחד אנחנו לא יכולים

נעמה זרביב:  אם עכשיו כולן מדברות על ארבע נשים אבל זה שלוש על ידי קרובי משפחה, הנתונים גם אנחנו צריכים לדייק בהם

פנינה תמנו: השנה?     

נעמה זרביב: השנה שלוש, והרביעי זה על ידי שכן שהיא העירה לו

פנינה תמנו: בסדר, אבל חשוב לעסוק במהות

פנינה תמנו:  זה לא גבר שלא הכיר אותה, הוא שכן וכולנו יודעים שהוא שכן

פנינה תמנו:  כשאנחנו מדברים על לידר סויסה זכרה לברכה שמכאן אנחנו שולחים תנחומים וכוח למשפחה, אנחנו כולנו יודעים שזה שכן

נעמה זרביב: נכון, אבל כשאת אומרת שכן, אז זה פתרונות אחרים

נעמה זרביב:  כמו, האזיק לא היה עוזר לשכן, אז צריכים לחשוב

פנינה תמנו: האזיק מדובר על הפרת צווי הגנה

פנינה תמנו:  אבל בהחלט אומרת פה טל בסוף אם יש גבר שהוא מאיים, גם אם הוא שכן והוא באופן קבוע אורב לך ואלים כלפיך- - -     

נעמה זרביב: לכן צריך למיין

פנינה תמנו: יש כאלה שיש להם אובססיה

נעמה זרביב: ממש שתי נקודות קצרצרות, אחת שהעלתה חברת הכנסת מרב מיכאלי וחשוב לי להגיד את זה, מעולם לא הוכח קשר בין חינוך לשוויון מגדרי למניעת רצח נשים או רצח גברים או כל רצח

נעמה זרביב:  ולכן ההפניה של תקציבים או המחשבה שאם אנחנו נלמד עוד ששיעור בשוויון מגדרי, או אם אנחנו נקדם חברה נפרדת, בגלל זה נהיה אלימים, אין קשר

פנינה תמנו: לא הבנתי נעמה, עוד פעם את הנקודה שלך

נעמה זרביב: אין קשר בין חינוך לשיווין מגדרי לבין רצח נשים

פנינה תמנו: אני לא מסכימה איתך

פנינה תמנו:  את רוצה שאני אספר לך משהו, אני לא יודעת מאיזו חברה את באה, אני יכולה לנחש

פנינה תמנו:  אני אומרת לך, דווקא כמישהו - - -     

נעמה זרביב: לא בגלל אירועים בהפרדה יהיו יותר רצח

פנינה תמנו: נעמה את עושה סלט

פנינה תמנו:  אני אביא לך פרויקט שהיה פה שהציגו לנו, מופלא, על תוכנית שבכיתה י"א נכנסת ל-250 בתי ספר שאני ביקשתי להרחיב אותה לכל בתי הספר

פנינה תמנו:  שמלמדים ילדים בגיל הזה איך נפרדים באופן בריא גם כשיש לך חברה או חבר ולא הצליח, איך נפרדים באופן בריא? את יודעת, זו הכוונה שאנחנו מדברים על חינוך מגדרי

נעמה זרביב: זה לא קשור לחינוך מגדרי

פנינה תמנו: אז את טועה

פנינה תמנו:  זה מה שאני אומרת לך, מה שאת תופסת את לוקחת את זה, אני לא אאפשר לך, כמו שלא אפשרתי לחברת הכנסת מרב מיכאלי, ללכת למקום הפוליטי

פנינה תמנו:  אני לא אתן את המקום לנשים שמנסים לקחת את זה למקום פוליטי

פנינה תמנו:  אני לא אתן את זה, וזה לא יעזור כמה יבקרו אותי

פנינה תמנו:  למה? כי אני חושבת שהנשים האלה, ואני חושבת שבר שיושבת פה זכאיות שנעשה עבודה נקיה, כי באמת מה שמונח פה על הכף זה נשים, שאנחנו לא נמצאות במקום שלהן עכשיו שיש איזו אישה שרועדת כל היום ולא יודעת איך לחזור הביתה

פנינה תמנו:  ולכן תפסיקו לעשות פוליטיקה כולל זה להגיד לי חינוך לזה שלא צריך הפרדה מגדרית

פנינה תמנו:  איך את קושרת את זה עם הדבר הזה? תודה, הבנו

פנינה תמנו:  נתתי לך ,תודה רבה, מה לעשות, אני רוצה לתת לעוד נשים יקרות

פנינה תמנו:  חברת הכנסת שלי מירון, בבקשה, אחר כך אני אתן לרונית לב ארי היקרה

שלי טל מירון: קודם כל תודה רבה גברתי יושבת הראש, שלום לכולם, יום לא פשוט

שלי טל מירון:  קודם כל אני רוצה להגיד שיש לי זכות מאוד גדולה להצטרף לוועדה הזאתי כחברת כנסת חדשה

שלי טל מירון:  יש לי הרבה מה ללמוד כמו שיסמין אמרה, אני בעיקר מקשיבה

פנינה תמנו: לא ידענו שאת חברת ועדה קבועה, אנחנו מברכים אותך, החלפת את חברת הכנסת מרב כהן

שלי טל מירון: תודה רבה

שלי טל מירון:  כמו שאמרתי, יש לי כוונה מלאה ללמוד את הנושא לעומק, מלבד מה שאני מכירה ממקודם כמובן

שלי טל מירון:  ותודה רבה לכל מי שהגיעו ואמרו דברים חשובים מאוד

שלי טל מירון:  אני באמת רוצה לקצר ולהגיד שלי באופן אישי מאוד חשוב להסית את תשומת הלב ממה האישה הנפגעת צריכה לעשות ואיך היא צריכה להתרוצץ וללכת ולבוא ולדאוג לכל הבירוקרטיות והטכניקה והדברים שמסביב, אל הפוגע

שלי טל מירון:  שבעיניי הוא זה שצריך להתרוצץ להוכיח לעשות את כל המהלכים, ולא היא, היא הנפגעת, בה אנחנו צריכים לטפל

שלי טל מירון:  אז זה כאמירה כללית

שלי טל מירון:      חשוב לי להגיד שנשים נפגעות בכל מיני קבוצות בחברה, גם במיעוטים, אבל לא רק במיעוטים, גם במקומות שלא היינו מצפים לזה וחשוב גם לתת לזה גם את תשומת הלב

שלי טל מירון:  וחשוב לי מאוד מאוד להגיד בעקבות השיח שהיה כאן, שאסור לנו בשום פנים ואופן לקחת כמובן מאליו את המקום שאליו הגענו כנשים, זה הרבה בזכות מלחמות מאוד גדולות שעשו ארגוני נשים ונשים שונות ברחבי העולם ואצלנו במדינה, אסור לקחת את זה כמובן מאליו, ובטח בעיתוי הזה אנחנו חייבים לשים את זה על השולחן, חייבים לדבר את זה כל הזמן ולהעלות למודעות את הנושאים האלה

שלי טל מירון:       נושא של שוויון מגדרי הוא לא מובן מאליו, אנחנו לא שם, יש לנו דרך לעשות

שלי טל מירון:  אני באופן אישי מגדלת שתי ילדות, אחת בת 16 ואחת בת 12, וזה אצלי מאוד נוכח בבית, אני כל הזמן מדברת איתן על הנושאים האלה, אני כל הזמן אומרת להן שהן צריכות לגדול להיות נשים שוות, עצמאיות, נחושות, שאפתניות

פנינה תמנו: למשל הבת שלי בת 13, אני מחנכת אותה מעכשיו שאף אחד חלילה לא יאיים, לא ייכנס למרחב הפרטי, ועל זה אנחנו מדברים על חינוך מגדרי, נעמה, לתת להם את הכוח לנשים שלנו

פנינה תמנו:  אני לא רוצה לספר לך, אנחנו לא איזה 200 שנה אחרי ולומדות היסטוריה רחוקה על נשים שהיו במצב קשה, לא

פנינה תמנו:  לא

פנינה תמנו:  האימהות שלנו גם היו במצב קשה

פנינה תמנו:  אמא שלי ספציפית לא, שחלילה אבא שלי לא ייעלב, אבל בוודאי עדיין יש חברות שנשים חשופות לאלימות מילולית, מעמדית, פיזית

פנינה תמנו:  בבקשה

שלי טל מירון: ולכן, אני רק משלימה את מה שאמרת כל כך יפה, החינוך המגדרי הוא חשוב מאוד, אסור לנו להסיר אותו מסדר היום

שלי טל מירון:  אנחנו צריכים לגדל את הדורות הבאים פה להבין ששיוון מגדרי זה בסיס

פנינה תמנו: כן אבל יכול להיות, כשאני אומרת שיש חלקים בחברה, שהמונח הפמיניזם, או מגדר, אנחנו לא מפשטים להם את הכותרות האלה, וזו הטעות

פנינה תמנו:  אני גם אישית אומרת לכם את האמת, כששאלו אותי בפעם הראשונה את פמיניסטית פה בכנסת? אני אמנם הייתי פמיניסטית מגיל קטן, אבל מעולם לא הכרתי את הביטוי הזה

פנינה תמנו:  לכן אני חושבת שאנחנו צריכות אולי לנהל איזה שיח כזה של נשים שהוא דווקא לא בוועדה, לנסות לחפש את המקומות הרכים כמו בת מלך שיודעות ופועלות, ואין להן שום רצון לערער איזה מבנה חברתי של הנשים, הן כן רוצות לתת הגנה

פנינה תמנו:  אבל זה באמת להזדמנות אחרת

פנינה תמנו:       אנחנו תכף מסכמות ורציתי לתת לרונית לב ארי, בית רות לנערות וצעירות בסיכון, שאת תגידי כמה דברים

פנינה תמנו:  אני יודעת שלא כל הזמן אנחנו מספיקים לתת לכולם לדבר, גם יש פה את משרד הקליטה, ויש פה את שדולת הנשים, ואני מנסה לאזן ולתת בכל פעם לאלו שפחות נתנו בפעם הקודמת יותר בפעמים הללו

פנינה תמנו:  כן בבקשה

רונית לב ארי: תודה רבה, האמת שכבר 45 שנים אני עוסקת בתחום הזה, והתלבטתי אם להגיע

רונית לב ארי:  אבל קודם כל אני מכבדת במיוחד את יושבת הראש, אז מבחינת כבודך החלטתי שאני מגיעה, ואני מאוד התרגשתי לשמוע את השר, ואני ממש שמחה ששמעתי את זה, התרגשתי

רונית לב ארי:  כי כבוד השר אמר כמה דברים מאוד משמעותיים וחשובים, כמו למשל אני בהחלט נגד הפרעתה אבל אני בעד פתיחת משרד הרווחה לעוד פרופסיות

רונית לב ארי:  קרימינולוגים לומדים ומבינים באלימות ובסמים

רונית לב ארי:       אני קרימינולוגית, אני הקמתי את המרכז למניעת אלימות הראשון בארץ ב-1983, אמנם בדברי הימים של משרד הרווחה זה לא רשום, נעמ"ת הפעילה ארבע מרכזים משנת 1983-1990 ואני גיליתי נוסחה איך מביאים גברים

רונית לב ארי:  יש לי הרבה מה לומר על גברים, ואם למרות שאני קרימינולוגית תרצו לשמוע, אני מוכנה בהתנדבות לספר איך הבאנו מאות גברים לטיפול, ואני חושבת שאם מדובר בגברים, נתחיל מאלירן מלול הרוצח של מיכל סלע, שמעניין אותי לדעת מה קרה לו כילד? איך הוא הפך לכזו מפלצת? והנושא של הכאת ילדים, התעללות בילדים חייב להיות נושא אינטגרלי בנושא של מאבק באלימות במשפחה

רונית לב ארי:  אני תבעתי את המילים אלימות במשפחה כי domestic violence זה אלימות משפחתית, זה הנראה לי חביב מידי

רונית לב ארי:  ואני חושבת שהנושא של הכאת ילדים אנחנו מייצרים אנשים אלימים ברגע זה אנחנו מייצרים עוד אלירנים

פנינה תמנו: רונית יקרה

פנינה תמנו:  המנכ"ל ינון, יש נשים באמת בעלות שיעור קומה, היא מדברת על 40 שנות פעילות, וכמוה רות רזניק ועוד רבות, אני לא אכנס לשמות שאני לא אטעה וכולל שולי וחברות כנסת שהיו כאן בעבר ובהווה

פנינה תמנו:  אני ממליצה שבאמת לקחת דווקא את החלוצות ושנים הן בתוך הסיפור של האלימות במשפחה, כי היא אומרת שיש לה פה כמה נקודות שהיא יכולה להעביר

פנינה תמנו:       אני מאמינה בשיתוף ציבור, דיברנו גם עם המשרד ונציגים שהיו פה אתי קיסוס, וביקשתי לפתוח שולחן עגול, גם אם זה שולחן מעקב, אחת לחצי שנה, לאפשר להם להביא, אני בטוחה שאלו הפתרונות

פנינה תמנו:  כי אני גם כחברת כנסת שיושבת כאן יש לי כל כך הרבה מה ללמוד, כאשר צילית, בת מלך, אני גרועה בשמות סליחה, מעלה את השאלה הכל כך מתבקשת ואני יכולה לשאול את המשטרה, אתם מבינים שמזה אנחנו גוזרים את הפעולות שלנו? בבקשה תסכמי את דברייך

רונית לב ארי: רק אני רוצה לסכם ולומר שאני מוחרתיים פוגשת 25 אורחים ממדינות מתפתחות בבית רות, שזה כפר לנערות בסיכון שאני הייתי שותפה להקמתו מזה 17 שנים

רונית לב ארי:  הנערות האלו הן תוצרים של משפחות כאלה, ואני בגאווה רבה ואני רוצה לספר את זה על חבריי ממשרד הרווחה, אספר מה משרד הרווחה עשה, כי אנחנו מובילים בעולם

רונית לב ארי:  גם משטרת ישראל שלה אני נותנת את ההכי הרבה נקודות, שהוא גוף לומד ומוכן ועשה שינוי דרמטי, וכל עוד אני חייב אני יכולה לתת את ההיסטוריה, ומשרד הרווחה עשה דברים מדהימים

רונית לב ארי:       הגיע הזמן, כמו שכבר השר אמר, קודם כל להתחיל לדבר על מטרות, כבוד השר ריגש אותי בזה שהוא לא מקדש אמצעים אלא מטרות, נטו

רונית לב ארי:  הוא דיבר נקי נטו מהלב ומהראש

רונית לב ארי:  ואני חושבת שפה יש לנו הזדמנות לעשות מפנה רציני כי האמת היא ש-45 שנים אני יוצאת עם קצת תקווה, כי אני הרבה זמן מיואשת

רונית לב ארי:  אני רוצה להגיד תודה ללילי בן עמי שלצערי בגלל טרגדיה, סחפה אותי בחזרה לנושא

רונית לב ארי:  כי הנערות לקחו אותי לגמי מהתחום ואני כמה שנים עם הפורום שעושה עבודה מדהימה ואני חושבת שצריך חשוב קצת אחרת ולצאת מהקופסה

רונית לב ארי:  ומילה אחרונה, אני מאוד מבקשת להיזהר לדבר בדיבור על מקלטים, כי יש מצבים שמקלט הוא מציל חיים בכל זאת, וכמו שאמר כבוד השר, לפעמים צריך להיות חכם ולא צודק

פנינה תמנו: חלילה למה הבנת משהו אחר?      

רונית לב ארי: יש לפעמים קולות וצריך להיזהר

פנינה תמנו: יש, בסדר, זה הסיפור של הדגים והחכה, וסיפור של את לא מפקיר נשים שצריכות כרגע מחסה כדי לטפל בגברים אלימים או להרחיק אולם

פנינה תמנו:  זה גם וגם וגם

פנינה תמנו:  אני שוב מתנצלת שלא כולן הספיקו לדבר

פנינה תמנו:  אני רוצה להאזין בדיעה חניפס בזום ואחר כך לחברת הכנסת לשעבר שולי מועלם ובזה אחנו נסכם ונעבור לסיכום

פנינה תמנו:  בדיעה שלום תודה שאת איתנו

פנינה תמנו:  תציגי את עצמך

בדיעה חניפס: אני בדיעה חניפס, יועצת לקידום מעמד האישה בעיר שפרעם, ולאחרונה אני אמא של ג'והרה בשנה האחרונה, אני אמא שכולה, אני לא אוהבת להגדיר את עצמי ככה

בדיעה חניפס:  אני לא רוצה לחזור על כל מיני דברים , אני רוצה להתייחס לנקודה אחת ויכול להיות שלא יתאים להרבה אנשים, קודם כל אני שנים משתתפת בדיונים לקידום מעמד האישה, אני נלחמת מאוד למען הנשים בכל התחומים במיוחד נגד אלימות

פנינה תמנו: היא יועצת למעמד האישה בשפרעם

בדיעה חניפס: אני גם מייצגת את היועצות הערביות בהנהלת האיגוד הארצי

בדיעה חניפס:  אני המון מול חברי כנסת, משרדי ממשלה, להעצמת מעמד האישה

פנינה תמנו: נמצא איתנו מנכ"ל משרד הרווחה יקירתי, מה את חושבת שהכי דחוף שמשרד הרווחה יעשה?     

בדיעה חניפס: תרשי לי קודם כל להגיד מה שרציתי להגיד

בדיעה חניפס:  אני רוצה לשתף אתכם בכל מי ששומע וישמע בעתיד בהרגשה שלי

בדיעה חניפס:  אני אמא שכולה לפני שמונה חודשים נרצחה הילדה שלי ממתקן צבאי, ועד הרגע הזה אין לי שום ידע

בדיעה חניפס:  אני יום יום בקשר עם הקצין הראשי ואני מרגישה מופקרת במדינה דמוקרטית, אני מרגישה מוזנחת למרות שכל החובות שלי ושל המשפחה שלי וכולנו אנחנו נותנים

פנינה תמנו: בדיעה, הבת שלך הייתה חיילת?     

בדיעה חניפס: הבת שלי לא הייתה חיילת, הדרוזיות לא משרתות בצבא

פנינה תמנו: אז לא הבנתי, את אומרת מתקן צבאי, מטען?         

בדיעה חניפס: היא נרצחה ממטען צבאי, הצמידו לה באוטו שלה מטען

בדיעה חניפס:  ואני רוצה רק לשתף את ההרגשה שלי

בדיעה חניפס:  אני עובדת בהרבה תחומים למען קידום כל הנשים בארץ, לא משנה דת מין גזע לא אכפת לי, גם הבת שלי ככה עשתה ואני מוזנחת, מרגישה מוזנחת, מופקרת וזה לא מוצא חן בעיניי, עם כל הכבוד למה שקורה ומה שמתרחש בתוך כל הוועדות, תכלס לא עושים את העבודה- -     

פנינה תמנו: מה המשטרה אמרו לך?         

בדיעה חניפס: - -שלהם בשטח שווה בשווה לכל האוכלוסיות

פנינה תמנו: מה התשובות שנתנו לך מהמשטרה?     

בדיעה חניפס: המשטרה? לצערי אני רוצה להגיד לך משהו, קודם כל אמרו לי ממטען צבאי נרצחה

בדיעה חניפס:  וכל יום אני שואלת ואומר לי הקצין הראשי אומר לי, החלום שלי הוא לפענח את הרצח הזה

בדיעה חניפס:  עצם העובדה שהוא משתמש במילת החלום, הוא הורג אותי, הוא רוצח אותי

בדיעה חניפס:  אנחנו כמשפחה כל החיים שלנו נתנו- - -     

פנינה תמנו: נציגות המשפחה, אני מבקשת שתעבירו שאין להשתמש בדברים כאלה ובמילים כל כך פוגעניות כלפי אמא שיושבת מולנו

בדיעה חניפס: אני במיוחד, אם שומעים אותי, זה פוגע כי במיוחד המשפחה שלי כל החיים, אני לא רוצה לחזור על זה הרבה, אני אמרתי את זה בכל מיני מקומות וגם בבית של נשיא המדינה, אנחנו נותנים את כל כולנו למען שלום המדינה, כל אזרחי המדינה בכלל ובחברה הערבית בפרט

בדיעה חניפס:  אנחנו עובדים המון למען זה ועדיין אני, למרות שבהתחלה רציתי לנשור מכל העבודה הזאת, אבל עדיין אני

בדיעה חניפס:  כשהרגשתי שאני מופקרת מטעם כל הממשלות, מטעם המוסדות, מטעם המשטרה, מטעם כולם, למרות שכולם בגדר עמלים אומרים כן אנחנו איתך אנחנו נעשה

פנינה תמנו: בדיעה, תודה

פנינה תמנו:  הדברים שלך מובנים יקירה

פנינה תמנו:  תנסו לבדוק

פנינה תמנו:  נציגת המשטרה רוצה להגיד משהו

משה מזרחי: הדס מזרחי קצינת חוליית אלימות במשפחה

משה מזרחי:  אני אגיד משהו מאוד כללי

משה מזרחי:  כל אישה שנרצחת זה פוגע לנו בלב, אנחנו לא מתעלמים משום דבר

משה מזרחי:  זה שהוא אמר את המילה חלום, אני משערת אני לא מכירה, אני משערת שהוא אמר את זה כי זה באמת חשוב לו, לא כדי חס וחלילה לפגוע

פנינה תמנו: בסדר, אבל גם השימוש במילים מול הורים שכולים, מול אימהות שכולות זה דבר מאוד חשוב

פנינה תמנו:  מה שאני מבקשת זה לבדוק בבקשה, היא אומרת ששמונה חודשים היא לא מקבלת תשובות

פנינה תמנו:  לבדוק ולראות, לעקוב אחרי כל התיקים של הרציחות של נשים

משה מזרחי: אנחנו עושים את זה

פנינה תמנו: אבל אנחנו שומעים את הכל

פנינה תמנו:  בסוף בסוף צריך לדעת לתווך

פנינה תמנו:  אני לא יודעת מה הפער, אבל תנסו לבדוק איפה הפער

אימאן ח'טיב יאסין: פחות משליש מפוענחים

פנינה תמנו: חברת הכנסת אנחנו בלחץ של זמנים

אימאן ח'טיב יאסין: אבל אני רוצה להבין את הנתונים

פנינה תמנו: במגזר הערבי? פחות משליש מפוענחים

אימאן ח'טיב יאסין: כן

משה מזרחי: רציחות בכלל, לא רק רציחות נשים

אימאן ח'טיב יאסין: וגם רציחות נשים

בדיעה חניפס: במיוחד אם זה לא בן משפחה שרצח

פנינה תמנו: בדיעה, תודה שהיית איתנו

פנינה תמנו:  אני ביקשתי שיבדקו, ושנבין איפה הפער למה את לא מקבלת תשובות

בדיעה חניפס: תודה לחברת הכנסת אימאן שהזמינה אותי גם היום

פנינה תמנו: חברת הכנסת אימאן תודה שהזמנת אותה

פנינה תמנו:  אני ממליצה לחברי הכנסת שרוצים להביא עדויות, להגיד לי מבעוד מועד

פנינה תמנו:  אם את אומרת לי בזמן, אז באמת נצליח לכבד את המשפחות ובדרך כלל כשמגיעות עדויות אישיות אנחנו משתדלים לתת להם את המקום מהתחלה, וצריך לעדכן אותנו מראש, יש מנהלת ועדה

פנינה תמנו:  בבקשה בקצרה, חברת הכנסת לעבר שולי מועלם ולאחר מכן נסכם את הדיון הזה

שולי מועלם-רפאלי: תודה רבה גברתי

שולי מועלם-רפאלי:  אכן יום קשה

שולי מועלם-רפאלי:  אני חושבת שחלקנו מכאן נלך ללוויה של הלל מנחם ויגל יעקב לבית יניב שמובאים בצהריים היום למנוחות

שולי מועלם-רפאלי:      אני חושבת שצריך, גברתי, גם להודות לך, וגם לשר וכמובן עוד לשמוע את ינון על המחויבות הטוטאלית, זה לא מהיום ברוך ה'

שולי מועלם-רפאלי:  אני רוצה לדבר על שני קווים שחייבים לצעוד במקביל

שולי מועלם-רפאלי:  קו אחד שחזרו אליו פה ככה בתור כותרת והוא הסיפור של הגברים האלימים

שולי מועלם-רפאלי:  וקו שני הוא הסיפור של המשפחות המוכות

שולי מועלם-רפאלי:      אני, כמו רונית, נוקטת כמובן לא בנשים מוכות אלא במשפחות מוכות

שולי מועלם-רפאלי:  כולנו יודעים שהמחירים הם במעגל הרבה הרבה יותר רחב, וזה צריך להיות לדעתי הסדר

שולי מועלם-רפאלי:  חינוך חינוך חינוך חינוך מותאם

שולי מועלם-רפאלי:  מותאם

שולי מועלם-רפאלי:  אין מה להשוות בין מהלך חינוכי בחברה של עולים, לבין מהלך של עולים בחברה חרדית, לבין מהלך חינוכי בחברה ערבית

שולי מועלם-רפאלי:  והסיפור הזה מחייב פעולה ביחד עם משרד החינוך, ביחד עם תוכניות נוספות שנמצאות במקומות נוספים

שולי מועלם-רפאלי:  ידוע שזה לא חונה רק אצלך, אבל זה חייב לצאת ממכם מהסיפור של החינוך יבוא הסיפור של המניעה

שולי מועלם-רפאלי:  אני אגיד את זה גם פה

שולי מועלם-רפאלי:  על כל שקל שנשקיע במניעה נחסוך חיים ועלויות

שולי מועלם-רפאלי:  על כל שקל שיושקע במניעה ייחסכו חיים והרבה מאוד עלויות

שולי מועלם-רפאלי:      והדבר האחרון, גברתי

שולי מועלם-רפאלי:  הסיפור של העלאת מודעות הוא בנפשנו, וצריך להתאים אותו בעיקר בחברות סגורות שבהן לא מדברים

שולי מועלם-רפאלי:  וכשעושים הכנה לבלניות במשרד הדתות, זה חייב להיות בשיתוף פעולה עם משרד הרווחה

שולי מועלם-רפאלי:  כי בלניות שרואות נשים במקווה ויודעות לזהות סימני אלימות זה קריטי בתהליך בחברה סגורה

שולי מועלם-רפאלי:  אז הדבר הזה, של העלאת מודעות, חינוך חינוך חינוך, והסברה שמותאמת הוא בנפשנו, והכי הכי הרבה מניעה ובעזרת ה' נעשה ונצליח

פנינה תמנו: תודה רבה

פנינה תמנו:  חבר הכנסת ואליד אתה רוצה?     

וליד אל-הואשלה: כן, באתי מדיון הייתי בוועדה לביקורת המדינה, דנו שם בנושא של הפשיעה בחברה הערבית ואין ספק שאלימות היא אלימות בכל מקום, בכל מגזר, ולכן אני רואה שיש גם אינטרס של כולנו להילחם בכל הנושא הזה של פשיעה בחברה הערבית, אלימות כלפי נשים

וליד אל-הואשלה:  ואני לצערי הרב, לא רואה את המשטרה מטפלת לא באלימות נגד נשים ולא נגד הפשיעה בחברה הערבית

וליד אל-הואשלה:  ואני אומר לכם מכאן, 26 נרצחים בחברה הערבית בחודשיים הראשונים של השנה

וליד אל-הואשלה:  שלושה נרצחים ב-48 שעות האחרונות ויש גם עליה במקרי הרצח, גם בנשים וגם בחברה הערבית

וליד אל-הואשלה:  ואני הבאתי דוגמא מהרשות הפלסטינאית שם לכל מיליון עשרה נרצחים, זאת אומרת שכמו שהמשטרה מגירה את הפשיעה בנתניה, בחולון בת ים, היא יכולה למגר

וליד אל-הואשלה:  בירדן אותו דבר

פנינה תמנו: אני רוצה שתתמקד בנשים

וליד אל-הואשלה: אמרתי את זה, המשטרה לא מספקת פתרונות ולא מתאמצת בכל הנושא הזה של נשים ושל פשיעה גם בחברה הערבית

וליד אל-הואשלה:  שני הנושאים האלה המשטרה לא שמה אותם בראש סדר העדיפויות ולא מטפלת בהם

פנינה תמנו: חבר הכנסת ואליד, הממשלה אישרה את התקציב לחברה הערבית, ואנחנו צריכים לבדוק שבתוך זה באמת נותנים דגש לרצח נשים

פנינה תמנו:  לדעתי זה יותר מ-20% במגזר הערבי זה נשים

וליד אל-הואשלה: יש בנושא הזה גם מדיניות של השר, ראינו בשנה שעברה ב-2022 הייתה ירידה של 16% במקרי הרצח בחברה הערבית ובשנה הזאת יש עליה, ולכן זה עניין גם של מדיניות של ממשלה, מה היא רוצה? כן לטפל במקרי הרצח בנשים או לא רוצה לטפל בזה? כן רוצה לטפל במקרי הרצח בחברה הערבית או לא? ולכן אני רואה שהמשטרה צריכה לקחת את הנושא הזה ולטפל בו כמו שצריך

אימאן ח'טיב יאסין: עליה של 40% יחסית לתקופה הזאת, שתבינו

פנינה תמנו: איילה כמי שהמשרד שלכם מוביל את התוכנית הלאומית

פנינה תמנו:  אני רוצה לדעת האם יש לכם תקציבים גם מהתוכנית למגזר הערבי כמה כספים מוקצים שם במאבק לאלימות נגד נשים? הייתי רוצה לדעת ששם שיש מיליארדים באמת מקצים

פנינה תמנו:  מספר לנו עידו ש-60% מהנרצחות אלו נשים מהמגזר הערבי

פנינה תמנו:  אין סיבה בעולם, אמר השר ש-150 מיליון זה לא ייפגע, אבל אני רוצה לדעת שגם שם מוקצים תקציבים

איילה מאיר: כן, מוקצים תקציבים גם בהקמה של יחידות טיפוליות ברשויות המקומיות הקצנו משמעותית, הרחבנו משמעותית את מספר היחידות ברשויות הערביות

איילה מאיר:  הקצנו עו"ס משטרה

פנינה תמנו: על עו"סים?     

איילה מאיר: יחידות טיפוליות

איילה מאיר:  מרכזים לטיפול באלימות המשפחה ברשויות המקומיות

פנינה תמנו: אבל ברור לך שליחידות הטיפוליות הגבר לא יגיע, והנשים יפחדו להגיע, ואני לא אומרת לוותר, אבל אני אגיד לך מה, לתחושתי, גם עו"סים ועו"סיות פה מפחדות לפעול במגזר

קריאה: אולי זה דורש שיתוף פעולה עם מנהיגי ציבור

איילה מאיר: קודם כל יכול להיות שהן מפחדות אבל הן לא תגענה לעסוק בתחום הזה אם הן עובדות סוציאליות שפוחדות

איילה מאיר:  אבל יש לנו- - -      

פנינה תמנו: אני לא מסכימה לתשובה הזאת

פנינה תמנו:  זה אומר שהמדינה צריכה לדעת להקנות הגנה

פנינה תמנו:  זה לא אומר שהן מפחדות, בסוף עו"סית צעירה שנכנסת פתאום יש לה ילדים, מאיימים על הילדים שלה, מאיימים עליה

פנינה תמנו:  זה לא קשור, צריך לתת כלים

איילה מאיר: אז אמר השר שהיה פה, שכבר עברנו את השלב הראשון של הקמת אגף מוגנות לעובדים סוציאליים ולמחלקות לשירותים חברתיים, אז כמובן הן מקבלות הגנה במקרים הרלוונטיים

איילה מאיר:  אני דווקא רוצה להפנות את השאלה שלך לסאיד תלי שיושב פה מימיני, הוא מנהל תחום טיפול באלימות במשפחה והוא מרכז עבור כל תחום אלימות במשפחה את כל הטיפול בחברה הערבית ויש לו כמה וכמה תובנות בעניין

פנינה תמנו: אתה רוצה לומר משפט, ואני רוצה לעבור לסיכום של המנכ"ל

סאיד תלי: אמנם אצלנו כשאנחנו מקצים תקנים או מפתחים שירותים אנחנו לא אומרים חברה ערבית חברה דרוזית יהודית, אנחנו נותנים לכולם, כמובן באופן מובחן על פי הצרכים, אבל מה שכן אנחנו נותנים יותר לחברה הערבית זה כן פיתחנו עכשיו מודל לעבודה מותאמת תרבות, מודל התערבות לעבודה באלימות במשפחה בחברה הערבית

סאיד תלי:  יש גם הכשרות ייעודיות, אלו דברים חדשים מהשנתיים-שלוש האחרונות

סאיד תלי:  יש גם יותר עו"ס משטרה בשיתוף פעולה עם המשרד לבט"פ, עו"ס משטרה שיכולות באמת להקל ולסייע לנשים שמגיעות להגיש תלונה במשטרה, זה אמור גם ללוות אותן במעמד קשה זה

סאיד תלי:  יש כמובן יותר מקלטים ייעודים לנשים ערביות ויש עוד כמה וכמה שירותים שהם בעצם יותר מנגישים את הטיפול לחברה

סאיד תלי:  יש כמעט 59 יחידות לטיפול בעלמה בחברה הערבית

סאיד תלי:  59 מתוך 170

פנינה תמנו: שכל יחידה היא- - -     

סאיד תלי: חלקן יחידות קטנות, חלקן יש קושי לאייש

סאיד תלי:  אבל במרביתן יש- - -      

אימאן ח'טיב יאסין: למה לא מאוישות?     

סאיד תלי: יש מקומות שדיברו כאן על פחד, יש מקומות מסוימים שיש קושי יותר לגייס, ניקח לדוגמא את רמלה

פנינה תמנו: אז לכן צריך הגנה

אימאן ח'טיב יאסין: חשוב שנדע כמה לא מאוישות

פנינה תמנו: לא כרגע, חברת הכנסת ח'טיב לא לפתוח לי בבקשה, כי אנחנו צריכים

פנינה תמנו:  חברת הכנסת ח'טיב אני מבקשת ממך, את לא מנהלת את הדיון, אני לא נכנסת עכשיו לרזולוציות האלה, כי אנחנו צריכים לסכם את הדיון, ואני צריכה לתת למנכ"ל שישב פה בקשב רב והקשיב, אני רוצה לתת לו את זכות הדיבור כדי שנסכם את הדיון

פנינה תמנו:       ואני אומר, ברור מאליו שאנחנו נמשיך שוב ושוב ושוב להתכנס כאן בעניין הזה, עד שנתקדם צעד אחד צעד להגנה ומוגנות של נשים שנמצאות תחת אלימות

פנינה תמנו:  אני חושבת שגם העובדה שאנחנו מתכנסים די הרבה, זה גם כי חשוב לי ולרבות מכן להעביר מסר לנשים שנמצאות במעגל האלימות, הן לא לבד

פנינה תמנו:  הן לא לבד

פנינה תמנו:  וייתכן, ומי יודע שלמי שנמצאת כרגע בסכנת נפשות וצופה בנו, רואה איזושהי כתבה בעניין הזה יהיה לה את האומץ ללכת ולהתלונן, ולעשות צעדים כדי להציל את נפשה מתוך הבנה שהמדינה בכל זאת, בין אם זה הכנסת ובין אם זה משרדי הממשלה, עושים השתדלות כדי לתקן את המציאות הכל כך קשה

פנינה תמנו:      ינון, אני מאחלת לך בהצלחה בתפקיד שלך, יש לך הרבה עבודה

פנינה תמנו:  אני חושבת שאם יש נושא שהוא כל כך חשוב, זה אחד הנושאים החשובים במשרד

פנינה תמנו:  משרד שעוסק בהמון המון דברים חשובים, כולל רונית שהציפה פה את הנושא של הילדים שנמצאים במעגל האלימות, צילית שדיברה על 200 ילדים שמגיעים למקלטים, אז לבד אתם מבינים כמה המעגלים הם רחבים וההשפעה היא כל כך גדולה כשיש אלימות

פנינה תמנו:       אני הייתי רוצה ממך בקווים כללים לראות את תמונת המצב

פנינה תמנו:  בסוף אתם עוסקים שרים ומקבלי החלטות אנחנו קובעים מדיניות, אבל בסוף אתם גוזרים את העניין של תקציבים, נלחמים מול מי שנמצא בפרונט מול האוצר, בסוף אתם מחליטים אם אתה מקצה את התקציב של כמה מיליונים בודדים כדי להכפיל לאותה אישה יוצאת מקלט את המענק

פנינה תמנו:  ואני רוצה לדעת שאתה כנגזרת, וכמבצע לפועל של השר, רואה איתנו עין בעין

ינון אהרוני: אז קודם אני רוצה להודות על ההזמנה להגיע לדיון הזה

ינון אהרוני:  אני כמו השר מאמין גדול בוועדה הזאת אני חושב שהנושא הזה חשוב מאין כמוהו

ינון אהרוני:  זו הפעם הראשונה שאני נמצא בוועדה הזאת

ינון אהרוני:  אני ממש שמח מהדיון הער שהיה פה

ינון אהרוני:  עלו פה המון נושאים, רשמתי לעצמי הרבה נקודות

ינון אהרוני:  אנחנו נמצאים עכשיו, זו ממש שעת רצון מבחינתי, כי אנחנו כרגע דנים בדיוני תקציב של המשרד, סיימנו את ההליך של התקציב המשרדי ועכשיו אנחנו נרד לפרטים לסעיפים לפי המנהלים השונים

ינון אהרוני:       הנושא הזה כמו שהשר אמר הוא שם אותו גבוה מאוד בסדר העדיפויות המשרדי, כיוון שהוא בדמנו, הוא חוצה מגזרים, הוא חוצה קהילות, הוא חוצה אזורים גיאוגרפים, אין קהילה בישראל שלא חווה את הסיפור הזה, ואחנו שמים את זה בראש סדר העדיפויות

ינון אהרוני:       הוועדה בראשותך מזמינה אותנו לא מעט לדיונים פה

ינון אהרוני:  אני לא הייתי בדיונים הקודמים אבל הכנתי ביחד עם החבר'ה את הדיונים לקראת מה אנחנו מתכננים לעשות, אני יכול להגיד שהמשרד מטפל גם בסוגיות היום יומיות כמו המקלטים שעלו פה, ואני מסכים איתך לגמרי שקודם כל צריך לטפל פה ועכשיו

ינון אהרוני:  אין דרך לוותר על מקלטים או לצמצם או לשים את זה בצד, כי יותר, סליחה על הביטוי, סקסי לטפל במענים אחרים שתכף אני אגע בהם, אלא קודם כל צריך לטפל בזה, להרחיב את המענים, לוודא שאישה שנמצאת עכשיו בסכנה מקבלת טיפול מידי ונכון והולם

שולי מועלם-רפאלי: אישה וילדיה

ינון אהרוני: אישה וילדיה כמובן

פנינה תמנו: יש כאלו גם בלי ילדים

ינון אהרוני: נכון

ינון אהרוני:  אבל אנחנו כן כבר פועלים ואנחנו נעשה את זה ביתר שאת השנה גם לטפל בילדים ובגברים כמו שאמרה חברת הכנסת לשעבר שולי מועלם

ינון אהרוני:  גם בסוגיות של פתרונות טכנולוגיים אתם הזמנתם לפה את עמותת סלע וזה פתרון טכנולוגי לצורך העניין

ינון אהרוני:  יש לנו עוד כוונות ורעיונות לפתח רעיונות נוספים

ינון אהרוני:  בעיני אחד הדברים המרכזיים זה השת"פ עם משרדי ממשלה נוספים

ינון אהרוני:  יש לנו הרבה חברים לדיון הזה, חלקם נמצאים פה אבל לא כולם, משרד החינוך, משרד המשפטים, משטרת ישראל- - -     

פנינה תמנו: קליטה שיש לכם כאן

ינון אהרוני: קליטה

ינון אהרוני:  הוא קומה מתחתינו אז זה מאוד נוח

פנינה תמנו: הקליטה\ אני אספר לך ואני אגיד את זה כי אני חושבת שאתם יכולים לעשות את זה כפעולה מיידית עם מעט מאוד כסף, בקליטה אנחנו שמנו את המענק לנשים עולות 6,000 שקלים, מ-8,000 הוספנו עוד 6,000 זה כמעט הכפלה, זה 70% ואני חושבת שאתם צריכים לתקן את ההעדפה שלכם כלפי מעלה

פנינה תמנו:  אנחנו מדברים על כמה? בין 400-700 נשים שיוצאות? כרגע זה 8,000? תגיעו להשוואה עם משרד הקליטה

ינון אהרוני: אני אולי אסכם משפט אחרון

ינון אהרוני:  אנחנו כמשרד מחויבים להוביל את התוכנית הלאומית הזאת, אחנו גם נעשה מאמץ עילאי

ינון אהרוני:  אני חושב שזה כבר ב-DNA המשרדי לעשות שיתוף ציבורי

ינון אהרוני:  אולי לא עם כולם כל הזמן, אבל אנחנו כל הזמן בשיח עם ארגוני החברה האזרחית, אבל אנחנו מאמינים בזה

ינון אהרוני:  השותפים הכי גדולים שלנו אלו ארגוני החברה האזרחית

ינון אהרוני:  ואני רוצה להגיד שהשנה אנחנו נרחיב את הסיפור הזה

ינון אהרוני:       השר לא פה, אבל השר מיומו הראשון במשרד מתעסק בסוגייה הזאת

ינון אהרוני:  זו סוגייה שמעסיקה אותו, מטרידה אותו ,ואני מאמין שהשנה אנחנו נראה שינוי כיוון, על אף שאני חייב להגיד ביושר שכבר בשנים קודמות המשרד שם את הנושא הזה על השולחן, גם ממשלות קודמות, אבל הממשלה הזאת והשר בראשות המשרד בוודאי נותן על זה דגש רב

ינון אהרוני:  אני באמת רוצה להודות לכל מי שהשתתף בדיון הזה, היה דיון פורה, אני למדתי ממנו הרבה ומקווה שנוציא לפועל לפחות חלק מהדברים

פנינה תמנו: הייתי רוצה התייחסות שלך לגבי העובדה שלפני כשנתיים, לא נגעתם בזה במי שמנהלות את המקלטים, לבחון מחדש ולבדוק האם זה נכון שהמקלטים נמצאים תחת ההשמות החוץ ביתיות? גילוי נאות, אחותי היא אחראית במחוז תל אביב מרכז, בכל מה שקשור בהשמות חוץ ביתיות, אבל בכל זאת אני חושבת שאתם צריכים לבדוק את זה, כי בסוף אני רוצה לדעת שלא חלילה, השירות למקלטים נפגע, צריך שכל עניין יהיה בתחומו

פנינה תמנו:       אני חברה בוועדה לזכויות הילד, הסיפור למשל, של ילדים שנפגעים, שבסוף נמצאים תחת אותה מסגרת עם ילדים בעבריינות נקרא לזה, זה למשל דברים שצריך לראות שאנחנו נותנים את הטיפול המיטבי תוך זמן שאנחנו יודעים שאנחנו במסגרת הנכונה

פנינה תמנו:  אז אני מבקשת גם התייחסות שלך לדבר הזה

ינון אהרוני: אז אני אגיד בהוגנות שאני לא רוצה להתייחס כיוון שאני לא מכיר מספיק את הסוגייה

ינון אהרוני:  אבל אני כתבתי את זה, אני מבטיח לתת התייחסות

פנינה תמנו: כן, זה רק אם זה לא מתים

פנינה תמנו:  בסוף אמרתי, המקלטים יודעים לבוא ולשקף

פנינה תמנו:  אם יש מישהי שרוצה לשפוך זרקור על הדבר הזה, מוזמנת, ואם לא, צריך לשאול את מי שמנהלות את המקלטים, האם זה עשה טוב? האם זה פגע? האם זה ברגרסיה? איילה את רוצה להגיב?     

איילה מאיר: אני רוצה רק להגיד משהו קטן בשביל שלא ייווצר פה איזשהו רושם לא נכון

איילה מאיר:  המקרה, אני מכירה את אחותך היקרה, היא ממונה מחוזית על האגף החוץ ביתי בתחום של ילדים ונוער בסיכון, אלו לא ילדים עבריינים אלו ילדים נפגעים שנמצאים בפנימיות

פנינה תמנו: לא אמרתי

פנינה תמנו:  איילה איכשהו את מפרשת את הדברים שלי כבר פעמיים בצורה לא נכונה ואני לא אוהבת שעושים את זה

פנינה תמנו:  אני לא יודעת במה היא עוסקת ביום יום יותר מידי, אני אומרת שנקודתית היה חשוב לי להזכיר שהיא נמצאת ברווחה ובגלל שזה ממשק שגם היא אחראית, עשיתי את הגילוי הנאות שאני צריכה, וזה לא רלוונטי לדיון

פנינה תמנו:  ובדרך כלל גילוי נאות זה כשיש לך רווחים כספיים, אין פה שום רווח כספי רק שליחות ציבורית ברוך ה'

ינון אהרוני: יש פה רווח לשדה, אני מקווה

ינון אהרוני:  עוד סוגיה חשובה שהשר נגע בה ואני כסמנכ"ל משאבי אנוש בתפקידי המקורי

ינון אהרוני:  אנחנו התחלנו להתעסק בזה כבר לפני קרוב לשנה, בסוגיה של מעמד העו"ס והשכר של העו"ס

ינון אהרוני:  השכר הוא לא הדבר היחיד שחשוב הוא חשוב מאין כמוהו, הוא לא מותאם בעיני להשקעה ולציפית שלנו מהעובדים הסוציאליים בחברה הישראלית כולה, אבל גם מעמד העו"ס ואנחנו מתחייב שנתעסק בזה השנה

פנינה תמנו: למה אני אומרת? כי בסוף באמת יש את מי שמפעילים, אבל האחריות כל כולה היא שלכם, של משרד הרווחה

פנינה תמנו:  ואני רוצה לדעת שזה באחריות האנשים והאגף הנכון

פנינה תמנו:  פה הייתי יותר ברורה

פנינה תמנו:      לסיכום, אדוני המנכ"ל, אני רוצה להודות לשר הרווחה שאומנם כבר לא איתנו כאן עכשיו אבל על הגעתו באמת בהתראה מאוד מאוד קצרה, אחרי שאנחנו נחשפנו לרצח רביעי בשבוע שעבר, ביקשתי ממנו להגיע והוא אמר שהוא מגיע לדיון, רוצה לשמוע אתכם, ובאמת נתן פה יותר זמן ממה שאני התחייבתי בפניו כי היה לו דיון אחר כי לא רציתי שיזיז אותו

פנינה תמנו:  אני רוצה להודות לך המנכ"ל שאתה כאן, לארגונים, למשרד הממשלה

פנינה תמנו:       הסיכום הוא, הוועדה קודם כל מבקשת לקבל ממשטרת ישראל, יחד עם נציגת הנהלת בתי המשפט, את הממשק היותר נכון כדי לתת מענה לנשים שמוציאות צו הגנה כך שהוא יהיה, בין אם זה מקוון בין אם זה לא, צריך שזה יהיה מקוון בשנת 2023, ולצמצם את הפעולות שנדרשת לעשות אותה אישה עם מסמכים בזמן שהיא תחת שהיא בסכנת נפשות

פנינה תמנו:      אני מבקשת ממשרד הרווחה, אתה אמרת שאנחנו בטיימינג הנכון, אנחנו רוצים שתעדכנו אותנו, אדוני המנכ"ל, בזמן הקרוב

פנינה תמנו:  כמה התקציב שיינתן לתוכנית הלאומית למאבק באלימות? אני מדברת כרגע על התוכנית הלאומית

פנינה תמנו:  אני אשמח גם לפירוט של כמה מוקצה בתוכנית של החברה הערבית ששם יש מיליארדים, ובתוך כך, נבקש שתתנו מענה למענק הזעום שניתן לנשים יוצאות מקלטים, והזכרתי את זה מספר פעמים

פנינה תמנו:      אני מבקשת שהוועדה, היינו אמורים לעשות את זה בשבוע שעבר, אנחנו נמצאים בתקופה סוערת כמו שאתם יודעים, הייתם פעמיים לעניין המתווה של יישום החוק לטיפול בגברים אלימים, ואנחנו שמענו את דברי השר, אני אומר שתוך כדי קיבלנו את חוות הדעת ודברי יושבת ראש איגוד העובדים הסוציאליים ענבל חרמוני, והם מאוד לא מרוצים מהעובדה ששוב אתם יוצאים למיקור חוץ אני עוד מאמינה שיש דווקא בידיכם, ובידך המנכ"ל, כמי שדווקא הבאנו וביקשנו ממשרד האוצר תשובות, לנסות בכל זאת לקלוט תקנים קבועים של עובדי מדינה

פנינה תמנו:       יושבת שוב עם השר ואני קוראת לשר לבחון בשנית

פנינה תמנו:  אנחנו לא נעכב את הטיפול בגברים אלימים, אבל אני חושבת דווקא בגלל שנתנו לזה את הזמן וגם בוועדה, לשקול שוב ולראות איך אתם לא מתכופים בידי האוצר, מה גם שהשר אמר שהמחויבות שלו גם אם מתחילים במיקור חוץ, היא לעבור לתקנים קבועים

פנינה תמנו:      הסיכום הוא, הוועדה קודם כל מבקשת ממשטרת ישראל לבדוק את הנושא הפרטני שעלה כאן, וכמובן כמו שאמרתי להביא את הממשק עם הנהלת בתי המשפט

פנינה תמנו:  אני קוראת למשרד הרווחה, גם בפעם הקודמת ביקשתי, לשתף את הארגונים, תקבעו תדירות אחת לחצי שנה אחת לכמה חודשים, אבל שיהיה שיתוף ציבור שהוא קבוע

פנינה תמנו:      זה הסיכום שלנו, יש לכם מה להוסיף המנהלת? היועצת המשפטית? זה לעת עתה ואני מקווה שניפגש כבר בפעם הבאה שזה יהיה מפגש עם תוצאות

פנינה תמנו:  לרה אני מתנצלת שלא נתתי לך לדבר

פנינה תמנו:  כי כמו שאתה שם לב, אחד הדברים הקשים זה שהרבה פעמים אומרים אנחנו כל פעם מתכנסים, כל הזמן מדברים ואין התקדמות

פנינה תמנו:  אז קודם כל יש התקדמות ב-5-6 שנים האחרונות, צריך לומר ביושר, יש כן התקדמות, המדינה כן מתקדמת הממשלה מתקדמת ואני חושבת שאסור לנו להרפות ולהוריד רגל מהגז כפי שנאמר, אני מקווה שבפעם הבאה שמתכנסים, שנזמין אותך בעוד חודש ימים, ממש לקראת יישור התקציב להבין כמה תקציבים מוקצים, אם הצלחנו להתקדם

פנינה תמנו:       תודה רבה לך, תודה רבה לכל המשתתפות, תודה לחברי הכנסת שהיו כאן וכבר הלכו

פנינה תמנו:  אני נועלת את הישיבה